
Το περιεχόμενο του μαθήματος θα με βοηθήσει στη διαμόρφωση νέων ενοτήτων στα μαθήματα που διδάσκω στο Τμήμα Δ.Δ.Ε. και αφορούν στην οργάνωση και στη διοίκηση αγροτικών επιχειρήσεων, στην ανάπτυξη τους, στην εφαρμογή περιβαλλοντικών πολιτικών σε διάφορους τομείς της οικονομίας και της κοινωνίας και τέλος στη διαχείριση του ανθρώπινου δυναμικού τους, ειδικά στο σύγχρονο παγκοσμιοποιημένο περιβάλλον. Επίσης, τα μαθήματα συμβάλλουν στην ευρυμάθεια των ενδιαφερομένων. Γιώργος Ασπρίδης, Επίκουρος Καθηγητής ΤΕΙ Λάρισας, Τμήμα Διοίκησης & Διαχείρισης Έργων
Το επάγγελμα μου είναι εκπαιδευτικός και αυτή τι στιγμή ασχολούμαι με τον επαγγελματικό Προσανατολισμό. Η ενότητα Βιοπολιτική – Τουρισμός Ανάπτυξη, μου έδωσε αρκετές ιδέες σχετικά με τα πλεονεκτήματα αυτού του τόπου . Έτσι με βοήθησε να καταλάβω ακόμη περισσότερο το μέγεθος της αειφόρου ανάπτυξης όταν συνδυαστεί με το καλύτερο τρόπο τον τουρισμό( π.χ δρόμος ελιάς, δρόμος κρασιού, επώνυμα προϊόντα, με ιστορία την ιστορία του τόπου τα ήθη τα έθιμα, που τα προϊόντα θα είναι οι πρεσβευτές. Είναι ίσως απ΄τις λίγες διδασκαλίες που εμπλέκει τόσο πολύ το ανθρωπόμορφο- Τεχνολογικό περιβάλλον με κουλτούρα –Πολιτισμό- με φυσικό περιβάλλον . Αυτή ενότητα μας βοηθάει στο να αποφασίσουμε για την ταυτότητα μας αυτή που μας αντιπροσωπεύει σαν λαό – έθνος και που θα το μοιραζόμαστε με τους Γάλλους, φουστανέλα και φράγκο μαζί δεν πάνε. Και πρέπει να διατηρήσουμε την ιστορία μας, όταν είναι ιστορία ανεξάρτητα εάν είναι 50 χρονών ή δυο αιώνων. Και λόγω ότι πολλοί λαοί μοιράζονται εκτός της θάλασσας και την παιδεία μας, εκτός της ιστορίας μας και την αρχιτεκτονική μας . Αυτό πρέπει να γίνει πόλος έλξης για να μοιραζόμαστε εκτός της και την συνέχεια με τον συνεδριακό τουρισμό –παιδεία, επιστήμη. Και φυσικά αξίες, όπως την αλληλεγγύη, ( μη ξεχνάμε ότι ατομισμός δεν μας εκφράζει σαν λαό και η οικονομική κρίση που ζούμε δεν είναι παρά ο υπέρμετρος ατομισμός). Όλα αυτά τα οποία μοιράστηκα μαζί σας τώρα και πριν να βοηθήσω ανθρώπους μαθητές – φοιτητές και γονείς να προσδιορίσουν τους δικούς τους σκοπούς που όμως θα τον μοιραστούν με από τον δρόμο τον επαγγελματικό που θα χαράξουν. Παναγιώτης Βαγάκης, Εκπαιδευτικός, Σύμβουλος Επαγγελματικού Προσανατολισμού, ΚΕΣΥΠ Ιλίου
Συγχαρητήρια για την όλη προσπάθεια …!!!! Και την συλλογή πληροφοριών. Έχουμε στα χέρια μας μια «μικρή εγκυκλοπαίδεια για το περιβάλλον».!! Δημήτριος Κουκούλης, Διπλωματούχος Πολιτικός Μηχανικός, Msc

Το μάθημα θεωρώ ότι είναι άκρως ενδιαφέρων, καθώς ο βιοτουρισμός αποτελεί μονόδρομο για μια χώρα όπως η Ελλάδα. Η μονοδιάστατη μέχρι σήμερα προσέγγιση στους όρους οικονομία – ανάπτυξη – τουρισμός είναι πια παρωχημένη, που μόνο με σύγχρονες και πρωτοποριακές πρακτικές μπορεί να αλλάξει Χρυσή Βολικάκη, Μηχανικός Περιβάλλοντος
Το περιεχόμενο του μαθήματος με βοήθησε να συνδυάσω την ανάγκη για την προστασία του περιβάλλοντος με την ανάπτυξη του τουρισμού και πολιτισμού στη χώρα μας. Δήμητρα–Βικτωρία Βότσαρη, Βαλκανιολόγος

Το περιεχόμενο του μαθήματος με βοήθησε να συνδυάσω την ανάγκη για την προστασία του περιβάλλοντος με την ανάπτυξη του τουρισμού και πολιτισμού στη χώρα μας. Εμπλούτισε τις γνώσεις μου στο συγκεκριμένο τομέα. Ελευθερία Βότσαρη, Διεθνολόγος
Πρέπει να κινητοποιηθούμε σαν κοινωνία και να λάβουμε υπόψη το γεγονός ότι η οικονομική ευημερία δεν μπορεί να εξαγοράσει το λιώσιμο των πάγων, την καταστροφή των ωκεανών. Επίσης η Ελλάδα ως χώρα που χρειάζεται τον τουρισμό για την ανάπτυξη της πρέπει να λάβει πιο βραχυπρόθεσμα μέτρα. Το περιεχόμενο του μαθήματος δίνει αρκετά επαρκείς γνώσεις για ένα θέμα που μας απασχολεί και θα μας απασχολεί στο παρόν αλλά και στο μέλλον μας. Αντωνία–Ευανθία Βούλγαρη, Πολιτικός Μηχανικός
Μέσα από το παρών μάθημα, διδασκόμαστε για το πώς ο τουρισμός μπορεί να γίνει βιώσιμος και να αναπτυχθεί με νέες μορφές. Παρακολουθώντας το παρών μάθημα μου γεννήθηκε η ιδέα της υλοποίησης ενός νέου επιχειρηματικού σχεδίου για ανάπτυξη ξενοδοχειακής μονάδος στην περιοχή της Θεσσαλονίκης, η οποία να άπτεται στις αρχές του βιο-τουρισμού. Χαριτωμένη Βαρελά, Πτυχιούχος Τμήματος Λογιστικής ΤΕΙ Δυτικής Μακεδονίας (Κοζάνη)

Πέραν από το προσωπικό ενδιαφέρον και την ιδιαίτερη ευαισθητοποίηση σε περιβαλλοντικά ζητήματα το πρόγραμμα αυτό με βοήθησε κυρίως στα εξής: 
1. Εμπλούτισε τις γνώσεις μου και έδωσε νέα ερεθίσματα και ιδέες συζήτησης και υλοποίησης περιβαλλοντικών προγραμμάτων και επισκέψεων στο σχολικό χώρο. 

2. Βοήθησε στην εξοικείωση και κατανόηση περιβαλλοντικών ιδεών, εννοιών και αρχών, τις οποίες χρησιμοποιώ άμεσα στην εργασία μου ως μεταφράστρια και διερμηνέας σε ιδιωτικούς επιχειρηματικούς φορείς που δραστηριοποιούνται στο χώρο της εναλλακτικής ενέργειας και της ανακύκλωσης (π.χ. Σούκος Ρομποτική). Όλα τα ζητήματα που αναπτύχθηκαν στο σεμινάριο ήταν εξίσου χρήσιμα και ενδιαφέροντα, και κυρίως η επεξήγηση των διαφόρων μορφών βιοτουρισμού, η ανάλυση διεθνών πρακτικών και παραδειγμάτων και οι ενέργειες/δράσεις φορέων διεθνούς και παγκόσμιας εμβέλειας. Μαρία Γκουντούμα, Αγγλική Φιλολογία, Καθηγήτρια Β/θμιας Εκπ/σης
Συνέβαλε τόσο στην επαναφύπνιση της οικολογικής μου συνείδησης αλλά και με ενεργοποίησε σε βαθμό που το επόμενο βήμα μου θα είναι να δηλώσω συμμετοχή και στο ξενόγλωσσο πρόγραμμα όπου συμμετέχουν 159 χώρες. Αλλά και μελλοντικά για τι όχι και στο on line master μέσω του πανεπιστημίου του Μεξικού, ιδιαιτέρως στο πολύ ενδιαφέρον πεδίο της Βιοδιπλωματίας όπου δυστυχώς ολοκληρωμένο πρόγραμμα έρευνας δεν υπάρχει στο Ινστιτούτο του Πανεπιστημίου του ΟΗΕ στην Γιοκοχάμα. Δημοσθένης Γκριζιώτης, Χημικός
Το περιεχόμενο του μαθήματος «ΒΙΟΠΟΛΙΤΙΚΗ – ΤΟΥΡΙΣΜΟΣ – ΑΝΑΠΤΥΞΗ» οφείλω να ομολογήσω πως υπήρξε για μένα μια τράπεζα πληροφοριών για την έννοια του βιοτουρισμού γενικότερα. Απέκτησα αρκετές γνώσεις πάνω στο βιοτουρισμό σε εθνικό και διεθνές επίπεδο και μπορώ να πω πως έχω πλέον μια ικανοποιητική κατατόπιση πάνω στο θέμα του βιοτουρισμού. Δημήτριο Γουδέλης, Γεωπόνος Ζωϊκής Παραγωγής ΤΕ, 
Όλο το υλικό ήταν χρήσιμο όχι μόνο για την εργασία μου αλλά και για τη ζωή μου. Έμαθα πράγματα ή μάλλον επιβεβαίωσα τα οποία και θα χρησιμοποιήσω. Παρασκευή Δαμάλα, Κοινωνιολόγος Εκπαιδεύτρια

Γενικά δεν έχω ασχοληθεί με το περιεχόμενο του συγκεκριμένου μαθήματος αλλά διαπίστωσα ότι έχει σχέση και με την ειδικότητά μου με την έντονη περιβαλλοντική προσέγγιση. Η παρακολούθηση αυτού του σεμιναρίου με βοήθησε να επεκτείνω τις γνώσεις μου σε ένα πολύ ενδιαφέρον αντικείμενο. Προσωπικά, όλες οι ενώτητες είναι εξήσουν ενδιαφέροντες, αλλά οι σημαντικότερες διάστασεις θεωρώ ότι είναι οι κλιματικές αλλαγές και τουρισμός και ο περιβαλλοντικός τουρισμός. Λευκοθέα Εβρένογλου, Πολιτικός Μηχανικός/Περιβαλλοντολόγος

Το περιεχόμενο του μαθήματος με βοήθησε αρκετά στη διδασκαλία των μαθημάτων «Agrotourism» και «Sustainable Rural Development» που πραγματοποίησα στο Κολέγιο Περρωτής της Αμερικάνικης Γεωργικής Σχολής Θεσσαλονίκης. Μαρία Εμμανουηλίδου, Γεωπόνος Αγροτικής Οικονομίας / Γεωπόνος Τοπικού Προγράμματος Άξονα 4 του ΠΑΑ 2007-2013-ΑΝΕΘ Α.Ε. / Εξωτερικός Συνεργάτης Διδασκαλίας στο Κολέγιο Περρωτής της Αμερικάνικης Γεωργικής Σχολής Θεσσαλονίκης

Το μάθημα αυτό με βοήθησε να μάθω διαφορετικές πτυχές του τουρισμού και να γνωρίσω διάφορα παραδείγματα από όλο τον κόσμο. Πολλά σημεία επεκτείνανε τη γνώση που κατέχω σε θέματα οικολογικής γεωργίας, αγροτικής ανάπτυξης και αγροτουρισμού. Ορμώμενος από το νησί των Κυθήρων, πέρα από τη διδακτορική μου μελέτη στο νησί, θέλω να πραγματοποιήσω το όραμά μου για μία συμμετοχική, δίκαιη και αειφόρο ανάπτυξη της νήσου. Αφού περίπου το 70% της οικονομίας των Κυθήρων βασίζεται στον τουρισμό, ελπίζω να μετεξελιχτεί σε πιο βιώσιμα μοντέλα ανάπτυξης της υπαίθρου και να βοήθήσει στη δημιουγία σοβαρού υποβάθρου για την προσαρμογή στην κλιματική αλλαγή και τη διαφοροποίηση της οικονομίας σε πιο δημιουργικά πρότυπα. Το μάθημα αυτό μου προσέφερε νέες προοπτικές στην πορεία που πρέπει να χαρακτεί. Ιδιαίτερα μπορώ να αναφέρω την προβολή της μεσογειακής διατροφής σαν μία μεγαλη ευκαιρία ανάπτυξης γαστρονομικού τουρισμού και οικολογικής παραγωγής παραδοσιακών προιόντων. Με ενδιαφέρει επίσης ο πιο συμμετοχικός, διαδραστικός χαρακτήρας του βιοτουρισμού που παρουσιάστηκε εκτενώς στο βιβλίο καθώς και οι δυνατότητες καταδυτικού και φυσιολατρικού τουρισμού ολόχρονα. Ρήγας Ζαφειρίου, Υποψήφιος Διδάκτορας, Πανεπιστήμιο Φυσικών Πόρων και Βιολογικών Επιστημών, Βιέννη, Αυστρία
Οι πληροφορίες που αποκόμισα από το γνωστικό αντικείμενο συνετέλεσαν στον εμπλουτισμό των γνώσεων μου. Η στροφή προς τις ανανεώσιμες πηγές ενέργειας και η φιλοπεριβαλλοντική ανάπτυξη του τουρισμού (αγροτουρισμός- οικοτουρισμός) μπορεί να θέσει τις βάσεις για την δημιουργία πράσινων θέσεων εργασίας διευρύνοντας έτσι το εύρος του επαγγελματικού μας προσανατολισμού. Η δημιουργία πρότυπων οικολογικών πάρκων με ταυτόχρονη ανάπτυξη του αγροτουρισμού και οικοτουρισμού μπορεί να αποτελέσει από μόνη της ένα ξεχωριστό κλάδο απασχόλησης για εμάς. Αγγελίνα Ζουβελέκη, Τεχνολόγος Δασοπόνος και Διαχείρισης Φυσικού Περιβάλλοντος
Καταρχάς το μάθημα ήταν εξαιρετικά ενδιαφέρον από άποψη περιεχομένου και ιδεών. Έχοντας ήδη κάνει ένα summer school για τον βιώσιμο τουρισμό, θεωρώ ότι μου έδωσε ακόμα περισσότερες γνώσεις στον τομέα αυτό. Τέλος, δουλεύοντας στον τομέα των ΑΠΕ, σίγουρα θα μου χρησιμεύσει και στην εργασία μου. Ευρυδίκη Θεοδωράτου, Ιδιωτική Υπάλληλος

Η αξιόπιστη πληροφόρηση στις μέρες μας είναι το ζητούμενο μέσα στο λαβύρινθο της ενημέρωσης, που πολλές φορές παρέχεται ακατέργαστη και πρόχειρη, από τα ΜΜΕ και τα σύγχρονα τεχνολογικά μέσα. Υπό αυτό το πρίσμα, το περιεχόμενο του μαθήματος με θέμα «Βιοπολιτική-Τουρισμός-Ανάπτυξη» έχει βαρύνουσα σημασία λόγω των πολυσχιδών και καλά οργανωμένων ενοτήτων, της τεκμηριωμένης με πλούσια βιβλιογραφία ύλης, των πολυάριθμων παραδειγμάτων διεθνούς εμβέλειας. Ασχολούμενη με τον τομέα της πληροφόρησης στις Κοινωνικές Επιστήμες, μπορώ να εκτιμήσω ότι όλο το μάθημα -λόγω της διαθεματικότητάς του- αποτελεί ένα χρήσιμο εργαλείο για ενημέρωση και διδασκαλία θεμάτων που σχετίζονται με το περιβάλλον και τον άνθρωπο, σε ατομικό και κοινωνικό επίπεδο. Επιπλέον, ζώντας για χρόνια σε ένα μεγάλο νησί, όπως είναι η Κρήτη, που προσπαθεί να βελτιώσει την ποιότητα των υπηρεσιών της στον τουριστικό τομέα, βρήκα ιδιαίτερα διαφωτιστικά τα κεφάλαια για τα είδη του βιο-τουρισμού. Προσπαθώ, επίσης, μέσω των καθημερινών συναναστροφών μου, να συζητήσω με τους γύρω μου -και αν χρειαστεί να τους ευαισθητοποιήσω- για ορισμένα από τα θέματα, για τα οποία ενημερώθηκα στο πλαίσιο του συγκεκριμένου μαθήματος. Αναφέρω ενδεικτικά το θέμα της περιβαλλοντικής υποβάθμισης και μόλυνσης, του βιοτουρισμού και της τοπικής ανάπτυξης, της περιβαλλοντικής πολιτικής σε εθνικό, ευρωπαϊκό και διεθνές επίπεδο κ.ά. Ειρήνη Δ. Θυμιατζή, Υπάλληλος Ι.Δ.Α.Χ, Πανεπιστήμιο Κρήτης

Σπουδάζω ως Πολιτικός Μηχανικός στο Εθνικό Μετσόβιο Πολυτεχνείο και βρήκα αυτό το πρόγραμμα στην ιστοσελίδα της σχολής μας. Από την αρχή μου φάνηκε πολύ ενδιαφέρον και δεν είχα άδικο. Διάβασα και κατανόησα έννοιες που τις άκουγα συχνά στη σχολή μου αλλά ποτέ δεν είχα την ευκαιρία να εμβαθύνω σε αυτές. Το μάθημα της «γεωπολιτικής» παρείχε ουσιαστικές προτάσεις απασχόλησης με άξονα την προστασία του περιβάλλοντος δίνοντας επιχειρήματα σε κάθε πολίτη που είναι ευαισθητοποιημένος με το περιβάλλον να ασχοληθεί με αυτό. Γνώρισα περιβαλλοντικές πτυχές τις οποίες δεν γνώριζα καν ότι υπήρχαν, και είδη τουρισμού που δεν μπορούσα καν να φανταστώ. Σίγουρα στη σχολή που φοιτώ αλλά και στη διπλωματική που έχω διαλέξει (Ποδηλατόδρομοι στο κέντρο της Αθήνας) το μάθημα αυτό θα με βοηθήσει πολύ καθώς θα εντάξω πολλά από τα στοιχεία που έμαθα στην εργασία μου. Αλλά και στο μέλλον θα είμαι πιο περιβαλλοντικά ευαισθητοποιημένη στην κατασκευή ενός κτιρίου, δρόμου, γέφυρας, λιμανιού, κλπ. Αναστασία Ισταπόλου, Φοιτήτρια, Εθνικό Μετσόβιο Πολυτεχνείο
Όπως και στο μάθημα των κλιματικών αλλαγών έτσι και στην βιοπολιτική δεν θα έλεγα ότι βρήκα άμεσα οφέλη πάνω στην εργασία μου. Όμως η γνώση που μου προσφέρεται από το πρόγραμμά σας ίσως να μου χρειαστεί στην περαιτέρω σταδιοδρομία μου. Το σημαντικότερο όμως προτέρημα που παρατήρησα στις παρουσιάσεις σας, είναι το γεγονός, της προβολής εφοδίων ανθρωπιστικού χαρακτήρα και μίας νέας αντίληψης για τον ρόλο του ατόμου στην κοινωνία και στον κόσμο γενικότερα. Σταύρος Καρακωνσταντάκης, Δασοπόνος
Η τεχνολογία είναι το μέσο διάδοσης γνώσεων και απαραίτητο εργαλείο σε όλους μας. Παρακολουθώντας το συγκεκριμένο πρόγραμμα απέκτησα γνώσεις πρακτικές και εξίσου χρήσιμες, τόσο σε προσωπικό, όσο και σε επαγγελματικό επίπεδο. Ο τομέας του τουρισμού πλήττεται, ως αποτέλεσμα της οικονομικής κρίσης. Εναλλακτικές μορφές μπορούν να δώσουν λύσεις. Οι γνώσεις που αφορούν στο γεωτουρισμό, αγροτουρισμό, βιο-τουρισμό, περιβαλλοντικό και πολιτιστικό τουρισμό είναι οι κυριότερες διαστάσεις ενσωμάτωσης των γνώσεων στην εργασία μου, καθώς στη δύναμή μας ανήκουν πρωτοβάθμια σωματεία από το χώρο του επισιτισμού - τουρισμού. Χαρίκλεια Καλογερά, Οικονομολόγος, Εργατοϋπαλληλικό Κέντρο Πάτρας

Το συγκεκριμένο μάθημα με βοήθησε αρκετά στον τρόπο σκέψης μου και σε προσωπικό αλλά και σε επαγγελματικό επίπεδο. Μέσα στα μαθήματα αναπτύχθηκαν αρκετές ανησυχίες οι οποίες με οδήγησαν σε περεταίρω διερεύνηση του θέματος. Θεωρώ ότι κάλυψε στο έπακρο το θέμα του μαθήματος. Αν θα ξεχώριζα κάποιο από τα μαθήματα είναι αυτό του Πολιτισμικού Τουρισμού γιατί είναι ποιο κοντά στο αντικείμενο των σπουδών μου. Παρόλα αυτά θεωρώ όλα τα κεφάλαια εξίσου ενδιαφέροντα και σημαντικά. Περιμένω με μεγάλη αγωνία τα επόμενα μαθήματα . Σας ευχαριστώ πολύ για αυτή την ευκαιρία στην γνώση! Αθανασία Κανελλοπούλου, Διαχειρίστρια Πολιτισμικού Περιβάλλοντος 

Το κομμάτι του μαθήματος που ήταν ιδιαίτερα πληροφοριακό ήταν τα παραδείγματα βιοτουρισμού από το διεθνή χώρο. Περιείχε πληροφορίες σημαντικές για την κάθε χώρα που έχει αναπτυχθεί ο βιοτουρισμός σε ένα συγκεντρωτικό επίπεδο. Κωστούλα Καραλή, Τεχνολόγος Γεωπόνος

Το συγκεκριμένο μάθημα είναι από τα πιο ενδιαφέροντα που έχω διδαχτεί εδώ και τόσα χρόνια που βρίσκομαι στα θρανία. Το περιεχόμενο του μαθήματος με βοήθησε στο να αποκτήσω μια πιο οικολογική συνείδηση και μια πιο φιλική στάση απέναντι στο περιβάλλον. Το περιεχόμενο ήταν άκρως ενδιαφέρον και μπόρεσε να δώσει της βάσεις πάνω στις οποίες μπορεί κάθε επιστήμονας σχετικός με το αντικείμενο να ασχοληθεί και να κάνει έρευνα. Σωστά γραμμένη, αναλυτικότατη, τεκμηριωμένη με πλούσια βιβλιογραφία και χαρακτηριστικά παραδείγματα, αποτυπώνει με σαφήνεια και πλήρως την παγκόσμια πραγματικότητα. Τα πάντα από αυτά που έμαθα από αυτό το μάθημα για μένα είναι άκρως σημαντικά. Τέλος αξίζουν σε όλους εσάς τους παράγοντες που συμβάλατε στην πραγματοποίηση του μαθήματος θερμά συγχαρητήρια. Χαράλαμπος Καρασαββίδης, Σπουδαστής Σχολής Γεωπονικών Επιστημών – Τμήμα Γεωπονίας Φυτικής Παραγωγής και Αγροτικού Περιβάλλοντος, Πανεπιστήμιο Θεσσαλίας

Το περιεχόμενο του μαθήματος αυτού συντέλεσε στην επιπλέον μορφωτική εκπαίδευση μου καθώς δεν εξασκώ το επάγγελμα μου. Αυτή τη περίοδο βρίσκομαι στην αναζήτηση του μεταπτυχιακού μου θέματος με το οποίο θέλω να ασχοληθώ, ήταν αποκλειστικά και μόνο η Αρχιτεκτονική Τοπιού, τώρα όμως μέσα από αυτό το σεμινάριο άρχισα να σκέφτομαι και την περιβαντολογια. Επιπρόσθετα θα ήθελα να εκφράσω πως σημαντική διάσταση έχει ο τουρισμός με το περιβάλλον κάτι που μου τράβηξε την προσοχή, καθώς και ο αστικός βιοτουρισμός μέσα στην πόλη, τα θεωρώ πολύ σημαντικά και πιστεύω πως έχουν άμεση σχέση κ με την Αρχιτεκτονική Τοπίου. Δημήτριος Κεχαγιάς, Αρχιτέκτων Τοπίου 

Το περιεχόμενο του εν λόγω μαθήματος του σεμιναρίου ήταν αρκετά καλό και με ιδιαίτερες και εξειδικευμένες γνώσεις και αρκετά καλά διατυπωμένο. Πολλές από τις πληροφορίες μπορούν να χρησιμοποιηθούν για σεμινάρια και επιμορφωτικές συζητήσεις. Σίγουρα θα συμπεριλάβω αρκετά στοιχεία και πληροφορίες στα μαθήματα που θα πραγματοποιήσω του χρόνου σε μεταπτυχιακό πρόγραμμα σπουδών στο Γεωπονικό Πανεπιστήμιο Αθηνών. Παναγιώτα Κόκκαλη, Γεωπόνος - Γεωργοοικονομολόγος
Τα ζητήματα που αναπτύχθηκαν στα μαθήματα εντάσσονται στα ενδιαφέροντα μου και στους γενικότερους προβληματισμούς περί της ανάπτυξης και του μετασχηματισμού του χώρου. Καθώς παρακολουθώ το Μεταπτυχιακό πρόγραμμα του ΕΜΠ Αρχιτεκτονική του Χώρου, Πολεοδομία –χωροταξία θεωρώ πως τα παραπάνω στοιχεία και γνώσεις θα μου φανούν ιδιαιτέρα χρήσιμα στις σπουδές μου. Μαρία Κωσταγιάννη, Αρχιτέκτων Μηχανικός ΕΜΠ 
Το περιεχόμενο του μαθήματος μου προσέφερε γνώσεις και όψεις του τουρισμού που δεν είχα ξανασυναντήσει, μου έδωσε νέα ερεθίσματα για περαιτέρω μελέτη και αναζήτηση. Καθότι Μηχανικός Χωροταξίας, Πολεοδομίας και Περιφερειακής Ανάπτυξης, μου προσέφερε γνώσεις για την δημιουργία πολιτικών ανάπτυξης των πόλεων αλλά και της περιφέρειας, με μεθόδους φιλικές για το περιβάλλον αλλά και τον άνθρωπο. Ναταλία Κακάτση, Μηχανικός Χωροταξίας, Πολεοδομίας & Περιφερειακής Ανάπτυξης
Σημαντική στάθηκε η βοήθεια που μου προσέφερε το μάθημα στην οργάνωση των γνώσεων μου με επιστημονικό τρόπο καθώς και τα παραδείγματα και οι καλές πρακτικές από τον ελληνικό και διεθνή χώρο. Ένα από τα αντικείμενα της επαγγελματικής μου ενασχόλησης αποτελεί και η διδασκαλία σε τμήματα επιμόρφωσης ενηλίκων, σε αυτόν τον τομέα το σεμινάριο μου έδωσε τις απαραίτητες γνώσεις και τα εφόδια ώστε να έχω μια ολοκληρωμένη κατάρτιση στο συγκεκριμένο αντικείμενο. Μάρκος Κιουρής, Οικονομολόγος
Το αντικείμενο του μαθήματος αποτελεί εξαιρετική επιλογή διδακτικής ενότητας, στο πλαίσιο της τυπικής ή άτυπης περιβαλλοντικής εκπαίδευσης ενηλίκων, ιδιαίτερα σε μια τουριστική περιοχή όπως η Λέσβος. Μόλις μου δοθεί ανάλογη ευκαιρία, θα διοχετεύσω προς αυτή την κατεύθυνση τόσο τις γνώσεις που αποκόμισα, όσο και τους προβληματισμούς που γεννήθηκαν. Ελισάβετ Κολοβού, Περιβαλλοντολόγος/Υποψήφια Διδάκτορας
Το περιεχόμενο του μαθήματος με βοήθησε προσωπικά αλλά και στο επάγγελμά μου. θα προτιμούσα όμως να υπήρχαν τουλάχιστον δύο μαθήματα, ένα στην αρχή και ένα στο τέλος δια ζώσης συνάντησης για ανταλλαγή απόψεων, λύση αποριών και αντιμετώπιση τυχόν δυσκολιών. Όλες οι διαστάσεις του θέματος ήταν ενδιαφέρουσες και πιο σημαντικές θεωρώ:Ο βιο-τουρισμός, το δέσιμο με τη φύση και τον πολιτισμό, είναι η νέα διάσταση για τη χιλιετία. Οι προσπάθειες θα ξεκινούν από επιμέρους θέματα, αλλά ο κεντρικός άξονας θα είναι μια αναθεώρηση των αξιών για ολόκληρη την κοινωνία, με βάση τον σεβασμό για το αγαθό του βίου και του περιβάλλοντος. Ο τουρισμός μπορεί να γίνει η δι πλωματία του μέλλοντος και να ενώσει όλους τους πολίτες του κόσμου. Διεθνής νομοθεσία: Δεν μπορούμε πλέον να θέτουμε σε κίνδυνο τη συνέχιση της ζωής στον α συμβιβάζουμε τις γενιές του μέλλοντος. Επομένως, είναι απαραίτητο η διεθνής νομοθεσία να κάνει σαφή αναφορά στην προστασία του βίου στον πλανήτη και να επεκτείνει και να αναθεωρήσει τις ισχύουσες. Το επιμορφωτικό υλικό θα αξιοποιηθεί μαζί με τους μαθητές/τριες το νέο σχολικό έτος, με ανάληψη περιβαλλοντικού προγράμματος και στο μάθημα του σχολικού επαγγελματικού προσανατολισμού. Αναστασία Κοτσιαφίτου, Καθηγήτρια – Σύμβουλος Επαγγελματικού Προσανατολισμού
Ο βιοτουρισμός, αποτελεί μία προσπάθεια ολιστικής προσέγγισης του τουρισμού, όχι μόνο ως πηγή εσόδων και οικονομικού κέρδους, αλλά και ως μακροπρόθεσμης προοπτικής για αειφόρο ανάπτυξη του τουριστικού προορισμού, αλλά και προσφοράς στους τουρίστες με σκοπό την καλλιέργεια αμοιβαίου σεβασμού και προοπτικής συνεργασίας. Από αυτή την οπτική η διάσταση του βιοτουρισμού ανοίγει νέους ορίζοντες στην ανάπτυξη με σεβασμό στο περιβάλλον και στον άνθρωπο. Ανδρέας Κοτρίδης, Καθηγητής Δευτεροβάθμιας Εκπαίδευσης (Οικονομολόγος)

Σας ευχαριστώ πολύ για την συμμετοχή!!!Απίστευτα ωραίο μάθημα που σου προσφέρει πολλές γνώσεις και σε κάνει να σκεφτείς το πόσες ομορφιές έχει η πατρίδα μας και πόσες ευκαιρίες απασχόλησης προσφέρει και πόσες ευκαιρίες απασχόλησης θα μπορούσε ακόμα να προσφέρει μέσα από τον βιοτουρισμό με ταυτόχρονη προστασία της φύσης. Σε κάνει, όμως, και να σκεφτείς πόσα πράγματα έχουμε αφήσει απροστάτευτα και πόσα έχουμε καταστρέψει ενώ έχουμε ένα τόπο ιερό που άνετα μπορεί να μας θρέψει και να μας κάνει να περάσουμε τα χρόνια παρουσίας μας πάνω στη γη ποιοτικά. Αρκεί να το θέλαμε. Ελένη Κουλουρίδη, Χημικός

Το περιεχόμενο αυτού του μαθήματος με βοήθησε πολύ στα καθήκοντά μου ως Εκπαιδευτικός, επειδή απέκτησα χρήσιμες και εμπεριστατωμένες γνώσεις για το αντικείμενο της Περιβαλλοντικής Εκ/σης τις οποίες μπορώ να μεταδώσω στους μαθητές μου. Καλλιόπη Καλποδήμου, Καθηγήτρια Φιλόλογος
Θα με βοηθήσει σε μαθήματα σχετικά με το Περιβάλλον . Σίγουρα πήρα γενικές γνώσεις. Διάβασα για πράγματα που ακούω καθημερινά, αλλά ποτέ δεν μπήκα στην διαδικασία να τα «αναπτύξω». Ανδομάχη Κούτσωνα, Καθηγήτρια Γερμανικής
Με βοήθησε αρκετά το μάθημα καθώς κάνω μεταπτυχιακό επάνω στις περιβαντολογικές επιστήμες και πήρα κάποιες επιπλέον γνώσεις. Οι διαστάσεις που θεωρώ ότι είναι σημαντικές είναι η περιβαντολογική εκπαίδευση και η βιοποικιλότητα καθώς θέματα που θέλω να ασχοληθώ μόλις ολοκληρώσω τις σπουδές μου. Αριστέα Κωνσταντινίδου, Αρχιτέκτονας Τοπίου 

Το περιεχόμενο της Θεματικής Ενότητας ήταν χρήσιμο και διδακτικό. Οι διαστάσεις του αστικού τουρισμού και της περιβαλλοντικής εκπαίδευσης είναι αυτές που θα ενσωματωθούν σε μελλοντικά σχέδια μαθημάτων. Ενδιαφέρουσα βιβλιογραφία. Κωνσταντίνος Κυριάκης, Μεταπτυχιακός Φοιτητής ΕΑΠ. 

To περιεχόμενο του μαθήματος ΒΙΟΠΟΛΙΤΙΚΗ – ΤΟΥΡΙΣΜΟΣ – ΑΝΑΠΤΥΞΗ μου έδωσε νέα ερεθίσματα και νέες ιδέες για την ανάπτυξη του τουρισμού στον τόπο όπου γεννήθηκα και μεγάλωσα, προσφέροντας έτσι και στην οικονομική ανάπτυξη της περιοχής μου. Εύχομαι οι νέοι επαγγελματίες αλλά και οι παλαιότεροι να σκέφτονται και να δρουν με περιβαλλοντική συνείδηση και ευαισθησία για ένα καλύτερο περιβάλλον και ένα καλύτερο τρόπο ζωής. Η ανάπτυξη του αγροτουρισμού ή του αγροτικού τουρισμού είναι στα μελλοντικά σχέδια μου, γιατί η περιοχή μου ενδείκνυται για μία τέτοια μορφή τουρισμού καθώς φυσικά και η χρήση ανανεώσιμων πηγών ενέργειας σε όλη την έκταση των εγκαταστάσεων. Ελένη Λαδογιάννη, Ιδιωτική Υπάλληλος
Βοήθησε παρέχοντας πληροφορίες και γνώσεις για τον βιοτουρισμό που αφορούν στην αειφόρο ανάπτυξη, στην περιβαλλοντική εκπαίδευση και στους στόχους της. Επομένως το μάθημα βοήθησε άμεσα στην εφαρμογή της περιβαλλοντικής εκπαίδευσης στο σχολείο και έμμεσα στην ευαισθητοποίηση που πρέπει να έχει ένας εκπαιδευτικός στα θέματα περιβαλλοντικής προστασίας και αειφόρου ανάπτυξης. Όλα τα θέματα που αναπτύχθηκαν είναι απαραίτητα σε κάποιον που θέλει να προσεγγίσει τη σχέση περιβάλλοντος και ανάπτυξης. Θεωρώ ότι θα βοηθούσε ακόμη μεγαλύτερη διάσταση στην Ελληνική πραγματικότητα και στις ελληνικές πρακτικές. Βασιλική Λαμπρίδου, Εκπαιδευτικός Δευτεροβάθμιας Εκπαίδευσης

Θεωρώ πως το παραπάνω σεμινάριο ήταν αρκετά κατατοπιστικό όσο αναφορά τις νέες απόψεις γύρο από τον τουρισμό. Πιστεύω πως σε μια χώρα όπως η Ελλάδα που ένα μεγάλο μέρος του ανθρωπίνου δυναμικού απασχολείται η πρόκειται να απασχοληθεί μελλοντικά σε τουριστικές επιχειρήσεις, οι γνώσεις των παραπάνω όχι μόνο θα είναι ευεργετικές για το περιβάλλον γύρο του αλλά και για τον ίδιο αφού θα έχει αποκτήσει ένα προβάδισμα στις πράσινες τουριστικές επενδύσεις. Χρήστος Λακουρίκης, Φοιτητής Ε.Μ.Π.
Η διδασκαλία του συγκεκριμένου μαθήματος με βοήθησε να αναζητήσω νέους δρόμους στο επαγγελματικό μου μέλλον, όπου θα μπορώ να προσφέρω τα μέγιστα. Προσωπικά το συγκεκριμένο μάθημα μου έδωσε την ευκαιρία να γνωρίσω τη διαφορά του απλού τουρίστα από το βιοτουρίστα και να μπορέσω με επιχειρήματα πια να επιλέξω να είμαι περιηγήτρια. Φωτεινή Λιτού, Φοιτήτρια
Το περιεχόμενο του μαθήματος με βοήθησε στο να διευρύνω τους ορίζοντές μου αφού ανακάλυψα έναν τομέα οικονομικής δραστηριότητας για τον οποίο λίγα πράγματα γνώριζα. Επίσης, ο πλούτος σε βιβλιογραφία πάνω στα διάφορα θέματα, με ώθησε στε περαιτέρω αναζήτηση. Βέβαια, καθότι γενικότερα ευαισθητοποιημένος στα περιβαλλοντικά ζητήματα, βρήκα ιδιαίτερα χρήσιμες ,για την περαιτέρω ενημέρωσή μου, όλες αυτές τις πληροφορίες που δόθηκαν σε διάφορα σημεία των διαλέξεων πάνω στις νέες περιβαλλοντικές συμφωνίες, στον αγροτουρισμό, στο δασοτουρισμό, στις τεχνολογικές εξελίξεις κ.λ.π. Γνώρισα όρους τους οποίους δε γνώριζα όπως τα γεωπάρκα ή τα πάρκα Ειρήνης. Γεώργιος Μανδήτσιος, Φοιτητής ΕΜΠ, τμήμα Ναυπηγών Μηχανολόγων Μηχανικών

Η χρήση όλων των πτυχών του μαθήματος του βιοτουρισμού δίνει μια νέα διάσταση για το μέλλον του τουρισμού τόσο διεθνώς όσο και στην Ελλάδα που βάλλεται από την οικονομική κρίση. Σημαντικό στοιχείο είναι ότι υπάρχουν εναλλακτικές για την καλύτερη ποιότητα ζωής των κατοίκων αλλά και την αύξηση του εισοδήματος τους. Παράλληλα, βελτιώνεται και η οικονομική κατάσταση της ευρύτερης περιοχής. Η ύπαρξη εναλλακτικών αποτελεί μια ενδιαφέρουσα διάσταση για την ενημέρωση και πληροφόρηση όλων των ατόμων. Ως εισηγήτρια σε κάποια σεμινάρια, η χρήση βιβλιογραφίας σχετικής με τις δυνατότητες και επιλογές που υπάρχουν σίγουρα, θα βοηθήσει στην ανάπτυξη θετικής αντίληψης και ενίσχυση του χαμηλού ηθικού των συναδέλφων και προοπτική για την έξοδό μας από την κρίση. Αστερία Μαράντου, Τραπεζικός Υπάλληλος
O τρόπος διδασκαλίας, μέσω διαδικτύου, μου άρεσε, καθώς δεν υπήρχε η δέσμευση για το πότε θα παρακολουθήσω τα μαθήματα. Ελισάβετ Μπουλούμπαση, Γεωπόνος
Ούσα καθηγήτρια στη δευτεροβάθμια εκπαίδευση έχω προβεί στην υλοποίηση περιβαλλοντικών ενδοσχολικών προγραμμάτων ως υπεύθυνη καθηγήτρια – συντονίστρια περιβαλλοντικής ομάδας. Το άρτια δομημένο πρόγραμμα του συγκεκριμένου μαθήματος, θέτοντας στόχους, παρέχοντας ανακεφαλαιωτικά ερωτήματα και χρήσιμη ηλεκτρονική και μη βιβλιογραφία παρέχει τουλάχιστον επικουρικό ρόλο στην υλοποίηση ενός περιβαλλοντικού προγράμματος. Επιπρόσθετα, θα αποτελέσει χρήσιμο βοήθημα στο διαθεματικό μάθημα της Ερευνητικής Εργασίας που εισάγεται στην Α΄ Λυκείου από το σχολικό έτος 2011-2012 στη δημόσια εκπαίδευση. Αθανασία Κάκαλη, Καθηγήτρια Αγγλικής Γλώσσας

Η ειδικότητά μου απαιτεί ενημέρωση γύρω από έναν τομέα τόσο σημαντικό όσο τα περιβαλλοντικά θέματα. Στο πλαίσιο αυτό το παρόν αντικείμενο είναι πολύ ενδιαφέρον όπως και το υλικό που έχει διανεμηθεί. Οι εφαρμογές του ποικίλουν είτε άμεσα είτε έμμεσα στην εργασία μου. Ανδριανή Καλογερά, Οικονομολόγος
Το περιεχόμενο του μαθήματος το βρήκα πολύ ενδιαφέρον. Ως Γεωπόνος με μεταπτυιακό στις Κοινωνικές Επιστήμες και την Τεχνόλογία είχα μια επαφή με το περιεχόμενο του μαθήματος αλλά όχι το ουσιώδεις. Θεωρώ ότι όλα όσα μελέτησα, είναι πολύ ενδιαφέρον και σίγουρα εμπλούτησαν τις γνώσεις με πολύ σημαντικές πληροφορίες ειδικά διάφορες χώρες. Διάστασεις που έγω βρήκα πιο σημαντικές ηταν αυτές του Αγροτουρισμού, αφού έχει μια σηνάφεια με την ειδικότητα μου. Κατερίνα Μαραθάκη, Γεωπόνος

Ως περιβαλλοντολόγος είχα την παιδεία να εξοικειωθώ εύκολα με τις έννοιες και να υποστηρίξω τη σημασία της ισότιμης θεώρησης της περιβαλλοντικής προστασίας και της κοινωνικής- οικονομικής ανάπτυξης. Το περιεχόμενο του μαθήματος με εμπλούτισε με επιχειρήματα και εύστοχα παραδείγματα, που μπορώ να αξιοποιήσω τόσο στο εργασιακό μου περιβάλλον, όσο και σε συζητήσεις με άτομα διαφορετικού επαγγελματικού προσανατολισμού. Κατέστη σαφές ότι οι περιβαλλοντικές πολιτικές και δράσεις πρέπει να αφορούν οριζόντια όλους τους τομείς παραγωγικότητας κι αυτό θα συνεχίσω να προάγω σε κάθε επαγγελματική και μη δραστηριότητά μου. Δήμητρα Μαυρακάκη, Περιβαλλοντολόγος, Ευρωπαϊκό Κοινοβούλιο
Το μάθημα Βιο-πολιτική – Τουρισμός - Ανάπτυξη αποτελεί ένα πολύ σημαντικό και χρήσιμο εργαλείο για τη σύγχρονη αναπτυξιακή πρόοδο. Ο εξαιρετικά επεξηγηματικός χαρακτήρας του μαθήματος αυτού μου παρείχε σύγχρονες διαστάσεις των προβλημάτων που σχετίζονται με την ανάπτυξη στην Ελλάδα και στο εξωτερικό. Επίσης, μου έδωσε τη δυνατότητα να ερευνήσω άγνωστα πεδία τα οποία δεν είχα αντιληφθεί μέχρι πριν την μελέτη. Πιο συγκεκριμένα, το μάθημα αυτό αποτέλεσε το σημείο κλειδί για ορισμένα μελλοντικά μου σχέδια. Μιχαήλ Μελίδης, Υποψήφιος Διδάκτωρ του Πανεπιστημίου του Exeter (Ηνωμένο Βασίλειο)

Παρόλο που οι γνώσεις µου περί των γνωστικών πεδίων που πραγματευόταν το Διαδικτυακό Πρόγραμμα ‘‘Βιοπολιτική – Τουρισμός – Ανάπτυξη’’, βρίσκονταν σε πρώιµο στάδιο, το περιεχόμενο του μαθήματος με βοήθησε στην εμβάθυνση και την διεξοδικότερη διερεύνηση στα θέματα που αφορούν τον τουρισμό και το περιβάλλον. Θεωρώ πως το μάθημα θα µε καταστήσει ικανό να αντεπεξέλθω στις σύγχρονες αναπτυξιακές προτεραιότητες της Ευρωπαϊκής Ένωσης, δηλαδή στην εφαρμογή μεθόδων και διεργασιών που έχουν ευεργετικά αποτελέσματα για το περιβάλλον και τον τουρισμό. Αυτοί εξάλλου ήταν οι λόγοι που µου κέντρισαν το ενδιαφέρον εξ’αρχής, µε αποτέλεσμα να θέλω να συνεχίσω τις σπουδές µου σε έναν τομέα που θα μπορούσε να συνδυάσει τις γνώσεις, τα ενδιαφέροντα, την προσωπικότητά μου και ταυτόχρονα να συνάδει µε τις αξίες και τις ιδιαίτερές µου ανησυχίες σε επιστημονικό επίπεδο. Ηλίας Μεσσήνιος, Ηλεκτρολόγος Μηχανικός

Η παρακολούθηση του μαθήματος υπήρξε ιδιαίτερα σημαντική, καθώς εμπλούτισε τις γνώσεις μου πάνω σε θέματα που με ενδιαφέρουν και με απασχολούν. Οι πληροφορίες που καταγράφονται στηριγμένες σε παραδείγματα, με βοήθησαν να κατανοήσω καλύτερα τα προβλήματα που αντιμετωπίζει ο πλανήτης μας και πόσο σημαντική είναι η συμβολή μας στη σωτηρία του. Αναστασία Μητράγκα, Τεχνολόγος Πολιτικός Έργων Υποδομής

Το περιεχόμενο του μαθήματος με βοήθησε στο να κατανοήσω καλύτερα τις έννοιες όπως βιοτουρισμός και βιοπολιτική αλλά και τις προοπτικές αυτών όσον αφορά την οικονομία ,το περιβάλλον ,την απασχόληση και γενικότερα την παγκοσμια ειρήνη και συνεργασία των εθνών.Πιστεύω ότι όλες οι διαστάσεις που αναφέρονται και αναλύονται στο σεμινάριο είναι εξίσου σημαντικές,καθότι η κάθε ενότητα δίνει νέες πληροφορίες και παραδείγματα που αν εφαρμοσθούν στην καθημερινή ζωή του καθενός θα υπάρξει μεγάλη βελτίωση σε όλους τους τομείς. Βαΐα Μητράγκα, Ηλεκτρολόγος Μηχανικός Τ.Ε.
Το περιεχόμενο των μαθημάτων αυτών ήταν πάρα πολύ ενδιαφέρον, αλλά δε μπορώ να πω ότι με βοήθησε στη δουλειά μου. Σίγουρα όμως τα μαθήματα αυτά με προβλημάτισαν για την πολύ κρίσιμη κατάσταση στην οποία βρίσκεται ο κόσμος μας και μου έδωσαν κάποιες κατευθύνσεις – λύσεις, προκειμένου έστω και την ύστατη στιγμή να μπορέσουμε από κοινού, αλλά και ο καθένας μόνος του, να σώσουμε τον πλανήτη μας και να βελτιώσουμε το βιοτικό μας επίπεδο. Παναγιώτα Μητροπούλου, Τοπογράφος Μηχανικός ΤΕ, Δήμος Τρίπολης

Πολύ σημαντικό για την κατανόηση της σημασίας του βιοτουρισμού σε τοπικό και διεθνές επίπεδο. Το υλικό του μαθήματος ήταν πλήρες και περιεκτικό δίνοντας ουσιαστικές γνώσεις για το βιοτουρισμό και τη σημασία του σε όλους ανεξαρτήτως αντικειμένου. Όσον αφορά τη δουλειά θεωρώ πολύ σημαντικό όλοι όσοι ασχολούνται με την Τοπική αυτοδιοίκηση να έχουν τουλάχιστο τη στοιχειώδη κατάρτιση για το θέμα του βιοτουρισμού που μπορεί να αποτελέσει μοχλό ανάπτυξης για περιοχές της χώρας μας. Με την ευρεία αναφορά σε παραδείγματα παρουσιάστηκαν πολλές αξιόλογες πρωτοβουλίες που μπορούν να βρουν εφαρμογή και στην Ελλάδα. Ανδρονίκη Μικρέλλη, Δημοτική Υπάλληλος, Δήμος Λήμνου

Το περιεχόμενο του μαθήματος με βοήθησε σημαντικά όχι τόσο στο επάγγελμά μου, όσο στη διδακτορική διατριβή την οποία εκπονώ το διάστημα αυτό στο Τμήμα Αρχιτεκτόνων του Ε.Μ.Π με θέμα ‘προστασία ιστορικών συνόλων, με έμφαση στις πόλεις Παγκόσμιας Πολιτιστικής Κληρονομιάς της Ελλάδας και της Μεγάλης Βρετανίας. Σας ευχαριστώ πολύ για τη βοήθειά σας αυτή. Τσαμπίκα Μιχαλάκη, Αρχιτέκτων Μηχανικός, Δήμος Ρόδου

Η γενική ιδέα της προστασίας, της πράσινης παιδείας, οι διάφορες δραστηριότητες και ανάπτυξη των διάφορων τόπων, προσθέτει μια άλλη διαφορετική και εναλλακτική ματιά στην καθημερινότητα και την εργασία. Βασίλης Μπάρμπας, Ειδικός Πληροφορικής, Χάλυψ Δομικά Υλικά ΑΕ

Tο συγκεκριμένο μάθημα ήταν η αφορμή για να προσπαθήσω να βρω χαρακτηριστικά της περιοχής μου, που είναι ανεκμετάλλευτα και πως θα μπορούσαν να αξιοποιηθούν για την ανάπτυξη του τουρισμού σε αυτή. Ανδρομάχη Μπόκαρη, Χημικός Μηχανικός
H θεματική ενότητα “Βιοπολιτική – Τουρισμός – Ανάπτυξη” έχει βαρύνουσα σημασία. Στις δύσκολες μέρες που βιώνουμε είναι επιτακτική η ανάγκη διατήρησης της βιοποικιλότητας και των βιοτόπων για τη στήριξη της ανάπτυξης. Ως Γεωπόνος έχω ιδιαίτερη ευαισθησία στον τομέα αυτό. Η προστασία της φυσικής και πολιτισμικής κληρονομιάς της χώρας μας μπορεί να συμβάλλει στην οικονομική ανάκαμψη. Η περαιτέρω υποβάθμιση του περιβάλλοντος πρέπει να αποτραπεί. Είναι λοιπόν αναγκαίο να εργαστούμε όλοι προς την κατεύθυνση της «Πράσινης Ανάπτυξης». Η Ελλάδα πρέπει να επενδύσει στον αγροτουρισμό και οφείλει να αναδείξει την αγροτική κληρονομιά. Μέσα από τα πρότυπα του βιοτουρισμού – τουρισμός με σεβασμό για το περιβάλλον και τον πολιτισμό – προσφέρεται μια νέα προοπτική τουριστικής ανάπτυξης για τη χώρα μας, συμβάλλοντας ταυτόχρονα στη βιωσιμότητα του περιβάλλοντος και στην αναγέννηση της οικονομίας. Αφού πρώτα σας ευχαριστήσω για το ενδιαφέρον υλικό που μας στείλατε, να σας ευχηθώ καλό καλοκαίρι. Στυλιανός Νεβεσκιώτης, Γεωπόνος, Α.Π.Θ.

Το περιεχόμενο του μαθήματος με βοήθησε στο επάγγελμά μου και γενικότερα είχε σχέση με το περιεχόμενο των σπουδών μου. Το κομμάτι του πολιτιστικού τουρισμού (π.χ ήθη, έθιμα, διάφορα τοπικά φεστιβάλ) είναι άρρηκτα συνδεδεμένο με τον τομέα της Κλωστοϋφαντουργίας και γενικότερα του Ετοίμου ενδύματος. Επίσης ο βιοτουρισμός σε συνδυασμό με την αντιμετώπιση της κλιματικής αλλαγής είχε άμεση σχέση με την ειδικότητά μου.(π.χ με την ύπαρξη του «πράσινου» ξενοδοχείου, για την αντιμετώπιση της λειψυδρίας κλπ. σε ό,τι αφορά στη διαχείριση του νερού, μια λύση είναι να περιοριστεί ο όγκος των σεντονιών (κλωστοϋφαντουργία) που διοχετεύεται καθημερινά για πλύσιμο. Οι πιο σημαντικές διαστάσεις της ύλης σε ό,τι αφορά στην εργασία μου έχουν άμεση σχέση με την προστασία του περιβάλλοντος (π.χ ανακύκλωση υλικού, διατήρηση καθαρού χώρου εργασίας, πέταγμα σκουπιδιών στους κάδους) καθώς επίσης και στην χρησιμοποίηση των Μέσων Μαζικής Μεταφοράς για άφιξη στο χώρο εργασίας, καθότι ρυπαίνουν πολύ λιγότερο την ατμόσφαιρα απ’ ότι το κανονικό αυτοκίνητο (π.χ λεωφορείο, μετρό, κλπ). Γεώργιος Ναθαναήλ, Εργαζόμενος
Το περιεχόμενο του μαθήματος ήταν πολύ ενδιαφέρον. Αν και το μάθημα δεν έχει μεγάλη σχέση με το αντικείμενο εργασίας μου, οι γνώσεις που απέκτησα με βοήθησαν να καταλάβω πως η ανάπτυξη του βιοτουρισμού είναι πολύ σημαντική αφού συμβάλλει στην παγκόσμια ειρήνη και στη διεθνή συνεργασία, στην ενίσχυση της αγροτικής οικονομίας και στην αντιμετώπιση των κλιματικών αλλαγών. Βασιλεία Ντουρούκα, Γεωπόνος
Μέσα από τα πρότυπα του βιοτουρισμού – τουρισμός με σεβασμό για το περιβάλλον και τον πολιτισμό – προσφέρεται μια νέα προοπτική τουριστικής ανάπτυξης για τη χώρα μας, συμβάλλοντας ταυτόχρονα στη βιωσιμότητα του περιβάλλοντος, στη βιώσιμη ανάπτυξη και στην αναγέννηση της οικονομίας. Με την κρίση αξιών και τη ζοφερή οικονομική πραγματικότητα που όλοι βιώνουμε, η συγκεκριμένη θεματική ενότητα στις μέρες μας αποκτά ιδιαίτερη βαρύτητα και σπουδαιότητα. Η ελπίδα είναι να δώσουμε λύσεις για την οικονομική ανάκαμψη και για την προστασία της φυσικής και πολιτισμικής κληρονομιάς της χώρας μας, εξοικονομώντας πολύτιμο χρόνο και αποτρέποντας την περαιτέρω υποβάθμιση του περιβάλλοντος. Προσωπικά μου φάνηκε ιδιαίτερα χρήσιμο και στον επαγγελματικό τομέα μιας και το τελευταίο διάστημα ασχολούμαι με τα τουριστικά καταλύματα του Ελληνικού Οργανισμού Τουρισμού. Θερμά συγχαρητήρια για τις δράσεις σας. Χαρίσιος Νεβεσκιώτης, MSc Πολιτικός Μηχανικός Α.Π.Θ.

Tέλειο το πρόγραμμά σας. Με βοήθησε και θα παίρνω πληροφορίες για την διδασκαλία μου. Το υλικό είναι άψογο με πολλές λεπτομέρειες. Έμαθα πολλά νέα πράγματα. Νικόλαος Νικούδης, Καθηγητής Χημείας, 2ο ΓΕΛ Ορεστιάδας Έβρου

Εργάζομαι ως καθηγήτρια σ έναν από τους πολλούς ευλογημένους τόπους αυτής της χώρας. Σε ένα από τα Περιβαλλοντικά Προγράμματα που εκπονήσαμε τη φετινή χρονιά ασχοληθήκαμε με τον «Ορυκτό πλούτο της Θάσου και τα Μεταλλεία της». Έναν χώρο του οποίου η ιστορία ξεκινά από τα βάθη του χρόνου και τα απομεινάρια της είναι ορατά σ εμάς μέχρι και σήμερα. Παρακολουθώντας για δεύτερη συνεχή χρονιά τα μαθήματα που οργάνωσε η Βιοπολιτική κατάφερα να ενσωματώσω στις συζητήσεις μας με την περιβαλλοντική μου ομάδα, χρήσιμες πληροφορίες, αλλά και να μεταφέρω στους μαθητές μου γνώσεις που αποκόμισα, σχετικά με την αξιοποίηση της πολιτιστικής μας κληρονομιάς, τη βιώσιμη ανάπτυξη ενός τόπου και το σεβασμό, τη φροντίδα και την αγάπη τόσο προς το φυσικό όσο και προς το ανθρωπογενές περιβάλλον. Φέτος με τον Πολιτιστικό Σύλλογο Λιμεναρίων «Το Κάστρο», είχαμε τη χαρά να οργανώσουμε για πρώτη φορά στον χώρο «Αποθήκες των Μεταλλείων» στην τοποθεσία «Παλατάκι» στα Λιμενάρια της Θάσου, «Θερινό Σχολείο Τέχνης». Βίωσα έτσι αυτό που λέμε «από τη θεωρία στην πράξη»! Κάθε τόπος έχει κρυμμένους «θησαυρούς». Αρκεί να έχουμε τη διάθεση, την υπομονή και την επιμονή να τους αναζητήσουμε και μέσα από τη συλλογική προσπάθεια να τους φέρουμε στο φως. Η συνδρομή της Βιοπολιτικής είναι σημαντική τόσο στο επίπεδο της εκπαίδευσης και της ενημέρωσης, όσο και στο επίπεδο της προβολής τοπικών προσπαθειών που χρήζουν πολιτικής μέριμνας και αρωγής. Ξάνθου Μαριάνθη, Καθηγήτρια
Θεωρώ ότι οι γνώσεις που προσφέρονται μέσα από το μάθημα είναι πολύτιμες όχι μόνο για την εργασία του καθένα από εμάς αλλά και για την καθημερινότητά μας. Έτσι σας ευχαριστώ θερμά για τις ενδιαφέρουσες πληροφορίες που μας παρουσιάσατε. Γεωργία Ξηράκη, Φοιτήτρια

Επειδή τα επαγγελματικά δεν πάνε και τόσο καλά πάνω στο τεχνολογικό, ιδιωτικό, τομέα στον οποίο εργάζομαι, αναζητώ το PLAN B για εκμετάλλευση αγροτικής γης σε επαρχία και θα ήθελα να το συνδυάσω και με τουρισμό καθώς υπάρχει ήδη αυτή η επιχείρηση στην οικογένεια. Το πρόγραμμα σας μου έδωσε ενδιαφέροντα στοιχεία ειδικά και γενικά για τις επαγγελματικές μου ανησυχίες. Σας ευχαριστώ πολύ και καλό καλοκαίρι!! Άγγελος Παλασόπουλος, Ηλεκτρολόγος Μηχανικός Τ.Ε. /. Ιδιωτικός Υπάλληλος
Το τελευταίο διάστημα είχα την τύχη να ασχοληθώ με την καλλιέργεια κάποιων αρωματικών φυτών. Τα αρωματικά φυτά από καλλιεργητικής άποψης είναι ανθεκτικά, έχουν χαμηλές απαιτήσεις σε νερό και αποδίδουν περισσότερο σε ορεινά και ημιορεινά κλίματα όπως αυτό της Κοζάνης. Το γεγονός αυτό σε συνδυασμό με τις τεράστιες χρήσεις τους (μαγειρική, ζαχαροπλαστική, αρωματοθεραπεία, κοσμετολογία) αλλά και το φυσικό τοπίο μπορούν να οδηγήσουν σε μια υγιή πράσινη επιχείρηση π.χ. έναν παραδοσιακό ξενώνα όπου θα παρέχονται τα παρακάτω:

· Περιήγηση σε βοτανικό κήπο του ξενώνα (καλλιέργειες αρωματικών φυτών)

· Γευσιγνωσία παραδοσιακών τοπικών προϊόντων (συνταγές με κρόκο κοζάνης, παραδοσιακές πίτες, γλυκά του κουταλιού)

· Πεζοπορία στο βουνό για αναζήτηση αυτοφυών φυτών (ποδήλατο/ιππασία)

· Διοργάνωση σεμιναρίων για αρωματικά και φαρμακευτικά φυτά

· Προγράμματα ανακύκλωσης/κομποστοποίησης στους εξωτερικούς χώρους του ξενώνα

· Πολιτιστικές εκδηλώσεις και μουσικοχορευτικές παραστάσεις σε συνεργασία με πολιτιστικούς συλλόγους της περιοχής

· Διαφήμιση & προώθηση τοπικών προϊόντων μέσω ενημερωτικών φυλλαδίων και χρήση αυτών στις υπηρεσίες της επιχείρησης

Με δεδομένη την οικονομική κρίση που βιώνουμε και την ανεργία ο μόνος τρόπος για μια βιώσιμη ανάπτυξη είναι η στροφή στη γεωργία και στον τουρισμό. Μια τέτοιου είδους επιχείρηση μπορεί να φέρει οικονομική και κοινωνική ευημερία στον τόπο, δημιουργώντας θέσεις εργασίας σε μια περιοχή που αποκλειστικά στηρίζεται στη ΔΕΗ, καλλιεργώντας την περιβαλλοντική συνείδηση και στηρίζοντας την παράδοση, την ιστορία και το φυσικό πλούτο. Ας ελπίσουμε πως θα έχω και την οικονομική δυνατότητα για να ασχοληθώ με κάτι δημιουργικό, εναλλακτικό και τονωτικό. Χρήστος–Εμμανουήλ Παπαδέλης, MSc Γεωπόνος ΑΠΘ
Βρήκα το περιεχόμενο του μαθήματος εξαιρετικά ενδιαφέρον και χρήσιμο για το επάγγελμά μου. Το μάθημα μου έδωσε τη δυνατότητα να θυμηθώ έννοιες τις οποίες είτε τις είχα ξεχάσει είτε δεν τις είχα κατανοήσει σε βάθος. Εύχομαι να συνεχίσετε το πολύ ενδιαφέρον και χρήσιμο έργο σας. Κλείνοντας, θα ήθελα να σας ευχαριστήσω για την ευκαιρία που μου δώσατε να παρακολουθήσω το μάθημα. Παναγιώτης Παπαδόπουλος, Χημικός Μηχανικός
Το εκπαιδευτικό υλικό θα με βοηθήσει στο να δω μια διαφορετική και νέα πλευρά των επιχειρήσεων, την «πράσινη» πλευρά τους, ενώ ταυτόχρονα θα μου δώσει ιδέες επαγγελματικές δεδομένου ότι κατοικώ σε χωριό της επαρχίας αλλά και εκπαιδευτικές στη συνέχιση των σπουδών μου. Επιπλέον είναι σημαντικό για την ενημέρωσή μου ως πολίτη για το συμβαίνει και υπάρχει σε τοπικό αλλά και παγκόσμιο επίπεδο. Απόστολος Πανταζής, Φοιτητής, Ελληνικό Ανοικτό Πανεπιστήμιο
Πολύ ενδιαφέρον το περιεχόμενο του μαθήματος. Μου κέντρισαν την προσοχή τα κεφάλαια σχετικά με τον αγροτουρισμό και τον γεωτουρισμό. Πιστεύω πως το πρόγραμμα αυτό βοηθά στο να ευαισθητοποιηθείς όσον αφορά στο περιβάλλον και να εισάγεις νέο τρόπο σκέψης στον εργασιακό τομέα εκμεταλλευόμενος τις φυσικές και πολιτιστικές ευκαιρίες που σου παρέχει το φυσικό περιβάλλον στο οποίο διαβιείς. Ο τρόπος διδασκαλίας, μέσω διαδικτύου, μου άρεσε καθώς είχα τη δυνατότητα να μελετώ τις ώρες που εγώ επέλεγα. Ειρήνη Χρυσοβαλάντου Παπαβλασοπούλου, Γεωπόνος

Γενικά δεν έχω ασχοληθεί εκτενώς με το περιεχόμενο του συγκεκριμένου μαθήματος και με χαρά διαπίστωσα ότι έχει άμεση σχέση και με την ειδικότητά μου, καθώς περιοχές με έντονο γεωλογικό ενδιαφέρον είναι κατάλληλες για βιοτουρισμό. Οπότε, το μάθημα αυτό με βοήθησε να επεκτείνω τις γνώσεις σου σε κάτι που ναι μεν είναι εκτός της επιστήμης μου, αλλά έχει άμεση σχέση με αυτή. Αικατερίνη-Σοφία Παρτσινεβέλου, Γεωλόγος, Μεταπτυχιακή Φοιτήτρια, Πανεπιστήμιο Αθηνών
Η ενότητα της βιοπολιτικής – τουρισμός – ανάπτυξη ήταν εξαιρετικά ενδιαφέρουσα. Είναι άμεσα συνδεδεμένη με το γνωστικό μου αντικείμενο (χημικός με κατεύθυνση το περιβάλλον). Ενίσχυσε και εμπλούτισε το γνωστικό μου πεδίο και με ενθάρρυνε στο να εξελίξω και να αναπτύξω τις διδασκαλίες μου. Το διδακτικό υλικό με βοήθησε στο να κατανοήσω και στη συνέχεια να μπορώ να μεταδώσω με τη σειρά μου την άρρηκτη σύνδεση του φυσικού πλούτου με την εξέλιξη της οικονομίας, του πολιτισμού και την βελτίωση της ποιότητας ζωής των κοινωνιών. Αικατερίνη Πελεντρίδου, Χημικός Εκπαιδευτικός
Διάβασα και κατανόησα έννοιες που τις άκουγα συχνά στη σχολή μου αλλά ποτέ δεν είχα την ευκαιρία να εμβαθύνω σε αυτές . Το μάθημα της «γεωπολιτικής» παρείχε ουσιαστικές προτάσεις απασχόλησης με άξονα την προστασία του περιβάλλοντος δίνοντας επιχειρήματα σε κάθε πολίτη που είναι ευαισθητοποιημένος με το περιβάλλον να ασχοληθεί με αυτό. Βασίλειος Πολύζος, Φοιτητής, Εθνικό Μετσόβιο Πολυτεχνείο
Η εκπαίδευση περιλαμβάνει και τομείς όπως προγράμματα περιβαλλοντικά, πολιτιστικά, αγωγή υγείας, αγωγή σταδιοδρομίας. Η διαμόρφωση βιο-τουριστικής συνείδησης των παιδιών είναι δυνατή μέσω των παραπάνω σχολικών δραστηριοτήτων, και η επιμόρφωση εκπαιδευτικών συμβάλλει προς αυτή την κατεύθυνση. Η αλλαγή νοοτροπίας και συμπεριφορών γίνεται μέσα από την εκπαίδευση των παιδιών και σταδιακά περνά και στους ενήλικες. Η Ελλάδα έχει τεράστια ποικιλία βιοτόπων, πολιτιστικής και ιστορικής κληρονομιάς που πρέπει οι κάτοικοι της να την διατηρήσουν και να τα προβάλλουν ενισχύοντας τον τουρισμό και κατά επέκταση το τουριστικό συνάλλαγμα. Κατά την εργασία μου έκανα πολλές φορές αναγωγή με αφορμή παραδείγματα από τον διεθνή χώρο σε αντίστοιχες Ελληνικές περιοχές. Ευδοκία Πουρτσίδου, Εκπαιδευτικός Β/θμιας
Το περιεχόμενο του μαθηματος είναι αξιόλογο και πολύ ωφέλιμο στην δουλεια μου. Γεωτουρισμός, βιοποικιλότητα, βιο- τουρισμός στην Ελλάδα, αγροτουρισμός, περιβαλλοντική εκπαίδευση περιβαλλοντικός τουρισμός είναι μερικά από τα θέματα που θα ενσωματώσω στην δουλεια μου. Αναστασία Πυλαρινού, Τεχνολόγος Γεωπονίας
Η πράσινη επιχειρηματικότητα προσφέρει αμέτρητες ευκαιρίες σε νέους εν δυνάμει επιχειρηματίες, οι οποίοι επιθυμούν να δραστηριοποιηθούν στον τομέα του τουρισμού και όχι μόνο. Η ενσωμάτωση περιβαλλοντικών προτύπων και στρατηγικών αποτελεί προϋπόθεση για επιτυχή έκβαση κάθε επιχειρηματικής δραστηριότητας τόσο στο διεθνές, όσο και στο εγχώριο περιβάλλον. Η διάσταση της πράσινης επιχειρηματικότητας θα βοηθήσει στην προώθηση της υγιούς και καινοτόμου επιχειρηματικής δράσης, η οποία αποδεικνύεται αμοιβαία επωφελής για την οικονομία, την κοινωνία και το περιβάλλον. Αθανάσιος Σακελλαρίου, Υπεύθυνος Μονάδας Καινοτομίας και Επιχειρηματικότητας Ε.Α.Π.
Το περιεχόμενο αυτού του μαθήματος με βοήθησε πολύ στα καθήκοντά μου ως Υπεύθυνη Περιβαλλοντικής Εκπαίδευσης στη Δ/νση Β/θμιας Εκπ/σης Νομού Αργολίδας, επειδή απέκτησα χρήσιμες γνώσεις και τις μετέδωσα στους εκπ/κούς που ασχολήθηκαν με περιβαλλοντικά προγράμματα στα σχολεία τους. Οι πιο σημαντικές διαστάσεις ήταν η διερεύνηση της ανάπτυξης και εξέλιξης του Βιοτουρισμού και των αρχών του, η συμβολή του στην αντιμετώπιση των κλιματικών αλλαγών καθώς και η σημασία της περιβαλλοντικής εκπ/σης για την διάδοσή του. Επίσης η ανάπτυξη πολλών ειδών βιοτουρισμού και η παγκόσμια ανάδειξή του με περιγραφή διεθνών παραδειγμάτων. Κι έχουν άμεση σχέση με την εργασία μου στην περιβαλλοντική εκπ/ση (εποπτεία περιβαλλοντικών προγραμμάτων- ενημέρωση και καθοδήγηση των υπεύθυνων εκπαιδευτικών και των περιβαλλοντικών ομάδων σχολείων). Σοφία Σαρρή, Καθηγήτρια φιλόλογος-Υπεύθυνη Περιβαλλοντικής Εκπ/σης στη Δ/νση Β/θμιας Εκπ/σης Αργολίδας
Το περιεχόμενο του μαθήματος με βοήθησε να έχω μια σφαιρική άποψη για τα θέματα του βιοτουρισμού . Η προστασία αλλά και η προώθηση του φυσικού πλούτου και της πολιτιστικής κληρονομιάς αποτελεί υποχρέωση όλων μας, πράγμα που σκοπεύω να κάνω μέσω του επαγγέλματός μου ως Εκπαιδεύτρια Ενηλίκων. Θα ήταν άδικο να ξεχωρίσω κάποια ενότητα από το σύνολο της επιμόρφωσης, την βρήκα στο σύνολο της πραγματικά εξαιρετική. Με την ελπίδα ότι θα συνεχιστεί αυτή η αξιέπαινη δουλειά σας στέλνω την επιθυμία μου να με συμπεριλάβετε σε πιθανή mailing list ενημέρωσης για τις δράσεις της B.I.O. Ευχαριστώ εκ των προτέρων. Αγγελική Ρηγάκη, Εκπαιδεύτρια Ενηλίκων
Το περιεχόμενο του μαθήματος υπήρξε ιδιαίτερα ενδιαφέρον. Το τρίπτυχο ΒΙΟΠΟΛΙΤΙΚΗ – ΤΟΥΡΙΣΜΟΣ – ΠΕΡΙΒΑΛΛΟΝ πιστεύω ότι θα μας απασχολήσει σε πολύ μεγαλύτερο βαθμό στο μέλλον. Τα κεφάλαια μου προσέφεραν γνώσεις που συμπλήρωσαν αυτές που κατείχα. Δεν μπόρεσα να εφαρμόσω κάτι από το περιεχόμενο του μαθήματος στην τάξη, γιατί η έναρξη των μαθημάτων συνέπεσε χρονικά με το κλείσιμο των σχολείων. Ευελπιστώ ότι θα έχω την ευκαιρία να αξιοποιήσω το υλικό, κατά τη διάρκεια μελλοντικών προγραμμάτων. Αλέξανδρος Σακελλάρης, Φυσικός, Καθηγητής Β-θμιας Εκπ-σης
Η ενότητα αυτή περιείχε πολλές συγκεντρωμένες πληροφορίες που μου είναι απαραίτητες για το μεταπτυχιακό μου. Ακόμη έμαθα πολλά πράγματα που δεν γνώριζα. Χριστιάνα Σδρόλλα, Γεωπόνος, Φοιτήτρια ΠΜΣ Περιβαλλοντική Εκπαίδευση

Το περιεχόμενο του μαθήματος μου φάνηκε ιδιαίτερο ενδιαφέρον για τις προκλήσεις των καιρών, καθώς η πράσινη ανάπτυξη φαίνεται να είναι το μέλλον σε παγκόσμιο επίπεδο και οι νέες μέθοδοι και πρακτικές με στόχο τη βιωσιμότητα του περιβάλλοντος, ένα επιπλέον δυνατό όπλο στο επάγγελμα του καθενός. Ελένη Σιαμάτρα, Γεωπόνος
Πιστεύω πως οι δραστηριότητές μου σαν μηχανικός πάνω στις ανανεώσιμες πηγές ενέργειας, την εξοικονόμηση ενέργειας σε κτίρια και βιομηχανίες και την διαχείριση απορριμμάτων, συνδέονται άμεσα με την βιοτουριστική ανάπτυξη καθώς λειτουργούν με γνώμονα το περιβάλλον και μπορούν να δημιουργήσουν νέες θέσεις εργασίας στο μέλλον, άμεσα αλλά και έμμεσα. Επίσης εάν μου δοθεί η ευκαιρία στο μέλλον να αναλάβω μελέτη τουριστικών ή μη υποδομών θα λάβω σοβαρά υπόψη το φυσικό περιβάλλον, τις ιδιαιτερότητες και την φέρουσα ικανότητα της περιοχής. Από εδώ και στο εξής θα είμαι ακόμα πιο συνειδητοποιημένος σαν τουρίστας. Γιώργος Σιαμπανόπουλος, Πολιτικός Μηχανικός Τ.Ε.
Το περιεχόμενο του συγκεκριμένου μαθήματος με βοήθησε ιδιαίτερα στη διδασκαλία και κυρίως στη συνδυαστική μετάδοση περιβαλλοντικών και οικονομικών γνώσεων στα παιδιά. O βιο-τουρισμός είναι έννοια πολυσήμαντη, σχετίζεται με την πράσινη ανάπτυξη και θεωρώ ότι περιλαμβάνει στοιχεία που χρήζουν ενδελεχούς μελέτης από όλους μας. Ιωάννης Σιτζίμης, Οικονομολόγος

Είναι ένας τομέας για τον οποίο είχα μέχρι σήμερα πολύ μικρή ενημέρωση και γνώση και με βοήθησε σε μερική διαφοροποίηση της θεώρησης για τους τρόπους και τις μεθόδους μέσω των οποίων μπορούμε τελικά να έχουμε την επιθυμητή πρόοδο και κοινωνική ευημερία. Θεόδωρος Σιόγκας, Γεωπόνος, ΜΟΔ Α.Ε./Ε.Δ.Α. Περ. Δυτικής Μακεδονίας
Το περιεχόμενο του μαθήματος «Βιοπολιτική – Τουρισμός – Ανάπτυξη» παρείχε ουσιαστικές προτάσεις απασχόλησης στον τομέα του βιοτουρισμού με άξονα την προστασία του περιβάλλοντος, Το μάθημα ήταν ιδιαίτερο χρήσιμο, καθώς περιείχε στοιχεία και δεδομένα προτείνοντας ενδιαφέρουσες πιθανές μεθόδους συμβολής του βιοτουρισμού στην οικονομική πρόοδο. Έγινε κατανοητό ότι υπάρχουν ευκαιρίες για εργασία στον παραπάνω τομέα τόσο σε εθνικό, όσο και σε παγκόσμιο επίπεδο. Πιστεύω ότι το αντικείμενο του μαθήματος θα με βοηθήσει αρκετά στη δουλειά μου (προγράμματα αγροτουρισμού), αλλά και στην καθημερινότητά μου, αλλάζοντας τη θεώρησή μου για την αξία και το βαθύτερο νόημα ενός ταξιδιού αναψυχής. Παναγιώτης Σιμιτζής, Γεωπόνος
Με βοήθησε να κατανοήσω περισσότερα κάποιες ένοιες όπως την κλιματική αλλαγή, τον βιοτουρισμό & οικοτουρισμό και τη διαφορά μεταξύ τους. Όλες αυτές οι γνώσεις που έλαβα θα με βοηθήσουν στο άμεσο μέλλον στις παρουσιάσεις που κάνω για περιβαλλοντικές οργανώσεις αλλά και να μπορέσω να εξηγώ πιο αναλυτικά όλα τα περιεχόμενα των παρουσιάσεων στους νέους. Έτσι θα μπορώ να μεταφέρω μεγαλύτερη γνώση σε άτομα που ενδιαφέρονται για το περιβάλλον και την οικολογία. Χρήστος Τακλής, Περιβαλλοντικός Φωτογράφος
Θεωρώ πολύ σημαντικό το περιεχόμενο του μαθήματος καθώς τον τελευταίο καιρό ασχολούμαι με ζητήματα αειφόρου ανάπτυξης και ο συγκεκριμένος τομέας που αναλύσαμε στο μάθημα με βοήθησε να αποκτήσω πολύτιμες γνώσεις που θα μου χρειαστούν στην ανάλυση και διαμόρφωση πολιτικών πάνω στο συγκεκριμένο αντικείμενο. Στυλιανός Ιωάννης Τζαγκαράκης, Υποψήφιος Διδάκτορας Πολιτικής Επιστήμης, Πανεπιστήμιο Κρήτης

Το περιεχόμενο του μαθήματος υπήρξε ιδιαίτερα πληροφοριακό και μπόρεσα να αποκτήσω επιπλέον γνώσεις πάνω στο θέμα του βιοτουρισμού. Ιδιαίτερα θετικό στοιχείο ήταν η εκτενής χρήση πολλαπλών παραδειγμάτων από την πραγματικότητα. Χρυσούλα Τσαούση, Γεωγράφος

Ο βιο-τουρισμός που γίνεται με σεβασμό στο περιβάλλον και τα χρηστά ήθη μόνο θετικά οφέλη μπορεί να έχει. Με το μάθημα αντιλήφθηκα τη σημασία του για του για τη χώρα μας και πήρα ιδέες για το πώς θα μπορούσα να συνεισφέρω και εγώ με τη σειρά μου. Αλεξάνδρα Τσίγκα, Βιολόγος
Είμαι εκπαιδευτικός Φυσικής Αγωγής και χρόνια ασχολούμαι με περιβαλλοντικά προγράμματα και κατ΄ επέκταση οι εναλλακτικές μορφές τουρισμού, που συνδυάζουν την επαφή με τη φύση και την άσκηση. Θεωρώ ότι όλες θεματικές μπορούν να αξιοποιηθούν, τουλάχιστον μέσα από τη σκοπιά της δικής μου διδασκαλίας, και όλες οι πληροφορίες μπορεί να μου φανούν σύντομα χρήσιμες στο σχολείο μου και στους μαθητές μου. Σας ευχαριστώ. Τριανταφυλλιά Φυντανίδου, Εκπαιδευτικός 
Το μάθημα «Βιοπολιτική-Τουρισμός-Ανάπτυξη» ανταποκρίθηκε πλήρως στις επιστημονικές μου ανησυχίες καθώς άπτεται του ενδιαφέροντος των μεταπτυχιακών μου σπουδών που αφορούν στη Βιώσιμη Τοπική Ανάπτυξη. Ουσιαστικά, εμπλούτισα και συμπλήρωσα τις γνώσεις μου αναφορικά με τον τουρισμό μέσα από τη διεθνή πραγματικότητα κα τις τελευταίες εξελίξεις. Κατερίνα Χαζάπη, Καθηγήτρια στο 4ο Γυμνάσιο Γλυφάδας
Μέσα από το παρών μάθημα, διδασκόμαστε για το πώς ο τουρισμός μπορεί να γίνει βιώσιμος και να αναπτυχθεί με νέες μορφές. Παρακολουθώντας το παρών μάθημα μου γεννήθηκε η ιδέα της υλοποίησης ενός νέου επιχειρηματικού σχεδίου για ανάπτυξη ξενοδοχειακής μονάδος στην περιοχή της Κοζάνης, η οποία να άπτεται στις αρχές του βιο-τουρισμού. Αντώνιος Χαντζιάρας, Οικονομολόγος
Το μάθημα με βοήθησε στο να καταλάβω ότι ο τουρισμός συνδυάζει ξεκούραση και παράλληλα γνωριμία με το φυσικό περιβάλλον μέσω δραστηριοτήτων ,οι οποίες δεν καταστρέφουν το περιβάλλον. Έτσι, προτείνω σε συνεργάτες και φίλους να αξιοποιούν τις διακοπές τους θαυμάζοντας την υπέροχη φύση. Μαρία Χατζάκου, Δημοτική Υπάλληλος, Τεχνολόγος Μηχανικός Πολιτικών Έργων Υποδομής

Απέκτησα αρκετή γνώση σχετικά με το αντικείμενο και ήταν ενδιαφέρον. Πιστεύω πως θα μου φανούν χρήσιμα όλα αυτά στο μέλλον. Σοφία Χατζάκου, Ιδιώτης, Μηχανικός Περιβάλλοντος Τ.Ε.

Καθώς είμαι σε Μεταπτυχιακό Πρόγραμμα που ασχολείται με τις εναλλακτικές μορφές τουρισμού και τον αγροτικό χώρο το μάθημα αυτό μου πρόσφερε σημαντικές νέες γνώσεις και με βοήθησε να κατανοήσω έννοιες με τις οποίες ασχολούμαι στην μεταπτυχιακή μου διατριβή. Αθανασία–Μαρίνα Αργυροπούλου, Μεταπτυχιακή Φοιτήτρια
Όλες οι ενότητες των κεφαλαίων ήταν σωστά δομημένες και κατανοητές. Οι πληροφορίες που παρέχονταν ήταν εξαιρετικές και η βιβλιογραφία πολύ καλή. Νομίζω ότι περιεχόμενο ήταν ικανοποιητικό και μπορεί εύκολα να προσαρμοστεί και να δοθεί με τον κατάλληλή μορφή σε μαθητές αλλά ακόμα και να καλύψει ανάγκες μιας ευρύτερης πανεπιστημιακής κοινότητας. Ασπασία Αντωνέλου, Γεωλόγος MSc – Υποψήφια Διδάκτωρ Γεωλογίας
Το περιεχόμενο του μαθήματος, ήταν πρωτόγνωρο για μένα αλλά παρόλα αυτά με βοήθησαν οι αναφορές σε διαφορές Συνθήκες. Κατερίνα Απάζογλου, Μηχανικός Γεωτεχνολογίας και Περιβάλλοντος
Θεωρώ πολύ σαφές και κατατοπιστικό το κείμενο με έξυπνες ιδέες κι λύσεις. Σίγουρα θα μου χρειαστεί στο μέλλον για βοήθημα στη διδασκαλία μου στη Βάθια. Ελένη Αγριόγιαννη, Μηχανικός Τ.Ε.
Η παρακολούθηση ενός τέτοιου μαθήματος σίγουρα με βοήθησε στη διεύρυνση των οριζόντων μου πάνω στη περιβαλλοντική ανάπτυξη της κοινωνίας, χρησιμοποιώντας το περιβάλλον ως σύμμαχο της. Σίγουρα μέσα σε αυτά τα κείμενα βρήκα ιδέες που θα μπορούσα να χρησιμοποιήσω για ένα επιχειρηματικό σχέδιο με βιοπολιτικές διαστάσεις. Γεωργία Αντωνίου, Φοιτήτρια
Τo περιεχόμενο του μαθήματος έχει άμεση σχέση με την επαγγελματική μου δραστηριότητα και τα ερευνητικά μου ενδιαφέροντα. Το περιβάλλον και η αειφόρος ανάπτυξη αποτελούν βασικές διαστάσεις και εντάσσονται ενεργά στο επαγγελματικό μου πεδίο δράσης. Αφροδίτη Βέντη, Χημικός Μηχανικός ΔΕΠΑ ΑΕ
Το συγκεκριμένο μάθημα με βοήθησε πολύ στην κατανόηση των δυνατοτήτων των ελληνικών περιοχών για περαιτέρω τουριστική ανάπτυξη και αξιοποίηση με σεβασμό όμως στο περιβάλλον και στον ίδιο τον τόπο. Επίσης αντιλήφθηκα πόσες είναι οι ευκαιρίες που μπορούν- με την κατάλληλη ευαισθητοποίηση, μέριμνα και ενημέρωση των αρμόδιων φορέων- να επιφέρουν πραγματική ανάπτυξη και κέρδος για την χώρα. Θεωρώ επίσης πως η έννοια του πράσινου μισθού (δηλαδή η δημιουργία επαγγελμάτων σε κάθε τομέα και ειδικότητα τα οποία στοχεύουν στην προστασία του περιβάλλοντος και διασφαλίζουν καλύτερη ποιότητα ζωής και αναστροφή του φαινομένου της ανεργίας) έννοια την οποία δεν κατείχα, αποτελεί σημαντική γνώση για έναν Μηχανικό. Γεωργία Βαρδάκα, Διπλωματούχος Χημικός Μηχανικός Ε.Μ.Π. και Υ.Δ. Σχολής Χημικών Μηχανικών Ε.Μ.Π.
Το περιεχόμενο του συγκεκριμένου μου έδωσε το έναυσμα για περεταίρω αναζήτηση γνώσεων επί του θέματος και ως μηχανολόγος μηχανικός πιστεύω ότι μελλοντικά θα αποτελέσει ένα χρήσιμο εφόδιο για την εξέλιξη μου. Έχοντας ειδικευτεί στο παρελθόν πάνω στην τεχνολογία των ανανεώσιμων πηγών ενέργειας το κεφαλαίο αυτό μου κέντρισε ιδιαίτερα το ενδιαφέρων. Λεωνίδας Βούλγαρης, Μηχανολόγος Μηχανικός
Σαν καθηγητής περιβαλλοντικού γραμματισμού στα Σχολεία Δεύτερης Ευκαιρίας, το παρόν υλικό που μας δόθηκε το βρήκα αρκετά χρήσιμο μιας και πολλά από τα παραδείγματα που υπήρχαν στα περιεχόμενα του μπόρεσα να τα χρησιμοποιήσω για να εξηγήσω τις δυνατότητες ανάπτυξης που υπάρχουν και έχουν να κάνουν με το βιο-τουρισμό στη ΄χωρα μας και σε άλλες χώρες. Ευάγγελος Γκαραβέλος, Γεωπόνος
Ήταν μια πολύ επιμορφωτική διδασκαλία και με βοήθησε αρκετά πάνω στο αντικείμενο που σπουδάζω με πολλές και χρήσιμες πληροφορίες. Ανδρομάχη Δάρα, Φοιτήτρια
Θεωρώ πως το εκπαιδευτικό υλικό της Βιοπολιτικής εν πρώτης με βοηθά σε προσωπικό επίπεδο. Τόσο αυτή τη φορά, όσο και τη προηγούμενη που παρακολούθησα παρεμφερή σεμινάρια ένοιωσα πραγματικά να επηρεάζεται η περιβαλλοντική μου συνείδηση. Έπειτα, σαφώς το μάθημα αυτό με βοηθά πολύ στην διπλωματική μου εργασία, την οποία και πραγματοποιώ αυτή τη περίοδο με σχετική θεματολογία. Ευχαριστώ και καλή συνέχεια στο έργο σας. Ελένη Δεληβάνη, Φοιτήτρια, Πρακτική Άσκηση, ΤΕΙ Πειραιά – ΟΤΕ Α.Ε.
Ως πολίτης αυτού του πλανήτη που μαστίζεται από προβλήματα οικονομικά, κοινωνικά και κυρίως περιβαλλοντικά, θεωρώ ότι το περιεχόμενο του μαθήματος αυτού πολύ ουσιώδες που προωθεί ιδέες και αξίες που πρέπει κάθε πολίτης να υιοθετήσει για να γίνει η βιωσιμότητα αυτού του πλανήτη πραγματικότητα. Ως φοιτήτρια του τμήματος Διοίκησης Επιχειρήσεων, η γνωριμία μου αυτή με τις αρχές της βιοπολιτικής και της σύγχρονης τουριστικής ανάπτυξης με καθιστούν προετοιμασμένη να ανταποκριθώ στο μέλλον στις σύγχρονες διοικητικές προκλήσεις. Μαρία Δημολιού, Φοιτήτρια, ΕΑΠ, Τμήμα Διοίκησης Επιχειρήσεων και Οργανισμών
Το μάθημα αυτό με ενίσχυσε εκπαιδευτικά σε προσωπικό επίπεδο, ώστε να κατανοήσω τη σημασία των εναλλακτικών μορφών τουρισμού αλλά και την αλληλεξάρτησή τους από το περιβάλλον. Θεωρώ πολύ σημαντική την οικονομική διάσταση του τουρισμού και τη βιοτουριστική αξιοποίηση επιμέρους περιοχών της Ελλάδας. Ιωαννίδου Στυλιανή, Υποψήφια Διδάκτορας ΕΜΠ
Το περιεχόμενο του μαθήματος ήταν πολύ αξιόλογο και πλήρες, παρέχοντας σημαντικές πληροφορίες για τη σχέση του βιοτουρισμού με την προστασία του περιβάλλοντος αλλά και τις προοπτικές που προσφέρει σε επίπεδο νέων θέσεων εργασίας, οικονομικής ανάπτυξης, κοινωνικής ευημερίας, προστασίας και διατήρησης του πολιτισμού. Μύρτα Κωστομοίρη, Υπ. Διδάκτωρ Χημείας
Σπουδάζω περιβαλλοντολόγος και το περιεχόμενο του μαθήματος μου ήταν ιδιαίτερα χρήσιμο για την πορεία μου ως μελλοντικός επιστήμονας. Θεοδώρα Κάβουρα, Φοιτήτρια
Αυτή τη σχολική χρονιά υπηρετώ στο ΚΕΣΥΠ (Κέντρο Συμβουλευτικής και Προσανατολισμού) όπου δεν έχω τη δυνατότητα διδασκαλίας. Παρ’ όλα αυτά θεωρώ ότι ήταν πολύ χρήσιμο το περιεχόμενο του μαθήματος τόσο για την προσωπική μου ενημέρωση και ανάπτυξη, όσο και για το μέλλον προκειμένου να χρησιμοποιήσω τις γνώσεις που πήρα κατά την υλοποίηση σχολικών περιβαλλοντικών προγραμμάτων. Βασιλική Καντζάρη, Εκπαιδευτικός, ΚΕΣΥΠ Πάτρας
Το περιεχόμενο του μαθήματος έχει άμεση σχέση με τις σπουδές μου στο χώρο του πολιτισμού καθώς η Βιοπολιτική, ο Τουρισμός και η Ανάπτυξη είναι άμεσα συνυφασμένα με τον πολιτισμό. Η έννοια του περιβάλλοντος αποτελεί την πιο σημαντική διάσταση, καθώς δεν συμπεριλαμβάνει μόνο την προστασία της φυσικής μας κληρονομιάς, αλλά ενσωματώνει τον πολιτισμό και την ιστορία, με στόχο την διατήρηση των φυσικών και πολιτιστικών στοιχείων κάθε περιοχής. Αυτή η διάσταση δημιουργεί νέους ορίζοντες στα ερευνητικά μου ενδιαφέροντα, καθώς δημιουργεί το πλαίσιο για ένα νέο μοντέλο προσέγγισης μεταξύ περιβάλλοντος και πολιτισμού στο σύγχρονη κοινωνία. Δημοσθένης Κόρδος, Τελειόφοιτος μεταπτυχιακός φοιτητής στην «Διοίκηση Πολιτισμικών Μονάδων»
Το μάθημα Βιοπολιτική- Τουρισμός – Ανάπτυξη προσφέρει γενικές και ειδικές γνώσεις σε θέματα που αφορούν το σεβασμό, την διατήρηση και διαχείριση του φυσικού περιβάλλοντος, αντικείμενο πάνω στο οποίο είχα επιφανειακές γνώσεις. Οι γνώσεις αυτές διευρύνουν τους ορίζοντές μου και με κάνουν από δω και στο εξής πιο υπεύθυνη και ευαίσθητη σε περιβαλλοντικά θέματα και θα προσπαθήσω να συμβάλλω ενεργά στην προστασία του περιβάλλοντος. Ενημερώθηκα για τις διάφορες διαστάσεις του τουρισμού (βιοτουρισμός, πολιτιστικός τουρισμός, αγροτουρισμός, οικοτουρισμός, γεωτουρισμός) που αγνοούσα στο παρελθόν και για το πως μπορεί ο τουρισμός να φέρει σε επαφή τους ανθρώπους με το περιβάλλον, φυσικό και πολιτιστικό. Ο Βιοτουρισμός είναι η μοναδική ευκαιρία για τη χώρα μας να εξέλθει από την κρίση. Στους δύσκολους αυτούς καιρούς δεν έχουμε συνειδητοποιήσει ακόμα ότι το περιβάλλον και ο πολιτισμός είναι όπλα που μπορούν να συμβάλλουν στην ανάκαμψη της χώρας μας. Το πρόγραμμα αυτό μου δίνει σημαντικά εφόδια στη σωστή διαχείριση του περιβάλλοντος και ως νέα μηχανικός προσπαθώ με τα έργα μου να μην βλάπτω την ισορροπία της φύσης. Σμαράγδα Κρητικού, Διπλωματούχος Πολιτικός Μηχανικός ΕΜΠ
Ενημερώθηκα για τα ποικίλα οικοσυστήματα που βρίσκονται στην περιοχή μου και τα οποία προστατεύονται από διάφορες συνθήκες. Μου δημιουργήθηκε έτσι η επιθυμία να επισκεφθώ όσα δεν γνωρίζω, να τα βιώσω και να περάσω αυτή την εμπειρία και στους μαθητές, μέσω οπτικού υλικού για παράδειγμα. Επίσης έμαθα για προγράμματα που δεν είχα ακούσει ποτέ, όπως π.χ. η ύπαρξη των Διασυνοριακών Πάρκων Ειρήνης. Τέλος συνειδητοποίησα πως ο τουρισμός μπορεί να αποτελέσει τεράστια κινητήρια δύναμη για την προστασία του περιβάλλοντος και την κοινωνικο-οικονομική ευημερία. Αικατερίνη Κώστα, Εκπαιδευτικός
Το υλικό ήταν αρκετά κατατοπιστικό και ενημερωμένο με τις τελευταίες εξελίξεις και εμβάθυνε σε αρκετά σημεία που θεώρησα ενδιαφέροντα δίνοντας πολλά παραδείγματα από την παγκόσμια εμπειρία με αποτέλεσμα να γίνει πιο κατανοητό το θέμα και να αφομοιωθεί πιο γρήγορα. Σίγουρα θα χρησιμοποιήσω αρκετά στοιχεία από τις ενότητες που μου κίνησαν το ενδιαφέρον όπως τα είδη του εναλλακτικού τουρισμού με τα ανάλογα παραδείγματα της παγκόσμιας εμπειρίας στο σχεδιασμό περιβαλλοντικών προγραμμάτων με τους μαθητές του σχολείου. Θόδωρος Κούκιας, Εκπαιδευτικός, Δευτεροβάθμια Εκπαίδευση Χίου – 1ο ΕΠΑΛ Καρδαμύλων
Πλούσιο και ενδιαφέρον το υλικό - ανοίγει καινούριους ορίζοντες στη γνώση για το περιβάλλον και τη διαχείρισή του. Χριστίνα Κογιωνού, Ιδιώτης
Παρακολουθώντας το Πρόγραμμα Μεταπτυχιακών Σπουδών του Χαροκοπείου Πανεπιστημίου «Βιώσιμη Ανάπτυξη» και συγκεκριμένα την κατεύθυνση «Διαχείριση Περιβάλλοντος», τα ενδιαφέροντά μου αγγίζουν ακριβώς τα θέματα που πραγματεύεται η Διεθνής Οργάνωση Βιοπολιτικής. Με το πέρας του μαθήματος αυτού, και έχοντας διαβάσει την ύλη, που κάλυπτε άριστα το πλαίσιο του Βιοτουρισμού, με πληθώρα παραδειγμάτων από όλο τον κόσμο, θεωρώ πως μπόρεσα να εμβαθύνω σε έννοιες, να μάθω πολλά καινούρια που θα μου χρησιμεύσουν στην κατοπινή ακαδημαϊκή και επαγγελματική μου πορεία και να διευρύνω τους ορίζοντες μου τόσο σε λεκτικό όσο και σε νοητικό επίπεδο, σε έναν χώρο που αναπτύσσεται τάχιστα και στον οποίο η βιο-εκπαίδευση πρέπει να έχει τον πρώτο λόγο. Δήμητρα Κουτσομήτρου, Μεταπτυχιακή Φοιτήτρια, Χαροκόπειο Πανεπιστήμιο Αθηνών
Το περιεχόμενο του εν λόγω μαθήματος του σεμιναρίου ήταν αρκετά καλό και με ιδιαίτερες και εξειδικευμένες γνώσεις και αρκετά καλά διατυπωμένο. Μαρία Κόκκαλη, Γεωπόνος
Το περιεχόμενο του μαθήματος με βοήθησε πρώτα απ όλα σαν άνθρωπο να γνωρίσω πως με απλές παρεμβάσεις μπορούμε να αναπτύξουμε δράσεις σε περιοχές της χώρας οι οποίες κρύβουν άγνωστο τουριστικό – περιβαλλοντικό – πολιτιστικό πλούτο. Δράσεις οι οποίες έχουν πολλαπλό στόχο – προστασία – ανάπτυξη – γνωριμία – εργασία. Λόγω της περιόδου του προγράμματος δεν υπήρχε δυνατότητα ενσωμάτωσης στη διδασκαλία άλλα με τη νέα σχολική χρονιά μέσα από το πρόγραμμα της Περιβαλλοντικής εκπαίδευσης πολλά στοιχεία που αποκόμισα από το πρόγραμμα θα μπορέσω να τα περάσω και στους μαθητές μου αρχικά για την προστασία της περιοχής τους και στη συνέχεια για την δυνατότητα ανάπτυξης τουριστικής δράσεις. Δημήτριος Κάππας, Εκπαιδευτικός, ΥΠΔΒΜΘ/ ΔΔΕ Δυτικής Θεσσαλονίκης/ΕΠΑΣ Ευόσμου
Η ειδικότητά μου απαιτεί ενημέρωση γύρω από έναν τομέα τόσο σημαντικό όσο τα περιβαλλοντικά θέματα. Στο πλαίσιο αυτό το παρόν αντικείμενο είναι πολύ ενδιαφέρον όπως και το υλικό που έχει διανεμηθεί. Οι εφαρμογές του ποικίλουν είτε άμεσα είτε έμμεσα στην εργασία μου. Μαρία Καλογερά, Οικονομολόγος, USOLUTIONS Συμβουλευτική
Το περιεχόμενο του μαθήματος με βοήθησε ταμάλα για τον λόγο ότι διεύρυνα τους πνευματικούς μου ορίζοντες σε επιστημονικά πεδία, που δεν είχα ασχοληθεί ποτέ ξανά ένεκα ότι είμαι βοηθός φαρμακείων και αθλητική δημοσιογράφος. Και τούτο διότι το συμπληρωματικό υλικό που χρησιμοποιείται για την κατανόηση της εξ αποστάσεως διδαχθείσας ύλης του Διεθνούς Οργανισμού Βιοπολιτικής είναι ιδιαιτέρως επικαιροποιημένο σε σχέση με τις τάσεις της επιστήμης σε κάθε τομέα που πραγματεύονται τα εν λόγω σεμινάρια και έχει καταστεί χρησιμότατο τόσο στον εμπλουτισμό των προσωπικών γνώσεων μου όσο και να με καταστήσουν οι γνώσεις αυτές περισσότερο ευαίσθητη περιβαλλοντικά και πολύ πιο προσεκτική στο μέλλον σε κάθε δραστηριότητα της καθημερινότητας μου. Κατά τα άλλα δεν είμαι εκπαιδευτικός και κατά συνέπεια δεν με επηρέασαν σε αυτόν τον τομέα τα σεμινάρια της Δ.Ο.Β. Πάντως όπως και να ‘χει το γεγονός είναι ένα και μοναδικό : ο σκοπός των σεμιναρίων εξ ‘αποστάσεως της Δ.Ο.Β. έχει υλοποιηθεί στο ακέραιο και αναμφίβολα στο μέγιστο βαθμό των δυνατοτήτων αυτής της μεθοδολογίας εκμάθησης. Χαρίκλεια Α. Καλαμογιώργου, Αθλητική Δημοσιογράφος – Βοηθός Φαρμακείων
Το μάθημα με βοήθησε πολύ στις σπουδές μου, στην ανάπτυξη του ευρωπαϊκού χώρου, καθώς ο τουρισμός είναι ένα πολύ σημαντικό κομμάτι για την ανάπτυξη ενός τόπου. Παρασκευή Λιοσάτου, Φοιτήτρια
Σκοπεύω να χρησιμοποιήσω πολλά από τα στοιχεία που αποκόμισα σε περιβαλλοντικό πρόγραμμα κατά την επόμενη σχολική χρονιά και για το λόγο αυτό προσδοκώ στη βοήθειά σας. Θεοδώρα Μυλωνά, Καθηγήτρια Δημόσιας Εκπαίδευσης
Εξαιρετικό πρόγραμμα .Πάρα πολλή καλή δουλειά. Ελπίζω και στο μέλλον να έχουμε αντίστοιχα και τόσο ενδιαφέροντα προγράμματα από εσάς. Βασίλειος Μηλιώνης, Ιδιωτικός Υπάλληλος
Σωστά γραμμένη, αναλυτικότατη, τεκμηριωμένη με πλούσια βιβλιογραφία και χαρακτηριστικά παραδείγματα, αποτυπώνει με σαφήνεια και πλήρως το θέμα του βιοτουρισμού. Το περιεχόμενο του μαθήματος με βοήθησε να κατανοήσω όλες τις σχετικές έννοιες, διευρύνοντας τους ορίζοντες μου για πιθανές μελλοντικές επιχειρηματικές δραστηριότητες στο χώρο του βιοτουρισμού στο νησί μου. Καλλιόπη Μπορμπουδάκη, Χημικός Μηχανικός, Ενιαίος Σύνδεσμος Διαχείρισης Απορριμμάτων Κρήτης

Το μάθημα αυτό για μένα ήταν το πιο ενδιαφέρον αλλά και το πιο συναρπαστικό από όσα μαθήματα έχω παρακολουθήσει μέσω της Βιοπολιτικής. Οι γνώσεις, εμπειρίες αλλά και πολλές νέες ιδέες γύρω από τον πράσινο τουρισμό είναι λίγα από αυτά που μου πρόσφερε το μάθημα αυτό. Ειρήνη Μακρή, Γεωπόνος
Το περιεχόμενο του μαθήματος με έκανε να δω τον κόσμο, εννοώντας φυσικό περιβάλλον, με άλλο μάτι. Δεν είχα σκεφτεί ποτέ ότι την ομορφιά του μπορούμε να την χρησιμοποιήσουμε προς όφελός μας και κυρίως προς δικό του όφελος, και προφανώς κατ’επέκταση προς όλων μας το όφελος. Εννοείται ότι αυτή η λογική του βιώσιμου τουρισμού μπορεί να γίνει και στάση ζωής. Κωνσταντίνα Μπαλάσκα, Χημικός
Το περιεχόμενο της ενότητας ήταν πολύ ενδιαφέρον και αποτέλεσε κίνητρο για αναζήτηση περισσοτέρων πληροφοριών μέσω του διαδικτύου, καθώς και ενημέρωση πάνω σε θέματα που μέχρι τώρα απλά τα γνώριζα ως έννοιες. Επίσης μου άρεσε αρκετά η επιμόρφωση από απόσταση διότι δε δεσμευόμουν για το πότε θα παρακολουθήσω τα μαθήματα. Άννα Μαλαπάνη, Γεωπόνος
Έχω σπουδάσει διαχείριση πολιτισμικού περιβάλλοντος και νέων τεχνολογιών και με ενδιέφερε πάντα ο θεσμός του οικομουσείου και θεωρώ αυτό το σεμινάριο πολύ ενδιαφέρον γιατί σκιαγραφεί κατά κάποιο τρόπο το ρόλο του οικομουσείου. Πιστεύω επίσης, πως η δυνατότητα που μου δόθηκε να μάθω για την σωστή διατήρηση και διαχείριση του φυσικού και πολιτισμικού περιβάλλοντος μέσα από αυτό το συνέδριο θα μου φανεί πολύ χρήσιμη στο μέλλον. Τέλος, θεωρώ πως η ιδέα ανάπτυξης του τουρισμού μέσω της προώθησης του πολιτισμού είναι το μέλλον της ελληνικής οικονομίας. Ελισάβετ Μεντέτη, Φοιτήτρια
Ως εκπαιδευτικός θεωρώ απαραίτητη την πολύπλευρη ενημέρωση – «ανησυχία» σε θέματα που άπτονται το περιβάλλον στο οποίο αναπτυσσόμαστε. Η παρακολούθηση του σεμιναρίου συνέβαλλε καθοριστικά στον τρόπο με τον οποίο αντιμετωπίζω τη φύση ενώ μου δόθηκε η δυνατότητα να αξιοποιήσω το υλικό ώστε να ευαισθητοποιήσω και τους μαθητές μου σε θέματα βιοτουρισμού παραθέτοντας τους όχι γενικευμένες θεωρίες αλλά έμπρακτες πρακτικές. Σοφία Μπούα, Φιλόλογος

Το περιεχόμενο του μαθήματος, είναι πολύ ενδιαφέρων καθώς παρουσιάζει έναν τρόπο προσέγγισης του τουρισμού πολύ καινοτόμο. Χρήστος Μαραθάκης, Υπάλληλος ΔΕΗ
Το περιεχόμενο του μαθήματος οδήγησε στην ενίσχυση της συνείδησης της αξίας του περιβάλλοντος, βοήθησε τη σχέση του ανθρώπου με το φυσικό – κοινωνικό περιβάλλον και ευαισθητοποίησε για τα προβλήματα που συνδέονται με αυτό. Μ’ αυτό τον τρόπο ίσως βρούμε δραστηριότητες και διάφορα προγράμματα με τα οποία θα συμβάλουμε στη γενικότερη προσπάθεια προστασίας και αάπτυξης του περιβάλλοντος. Τριανταφυλλιά Μωϋσίδου, Εκπαιδευτικός, ΔΔΕ Δυτικής Θεσσαλονίκης, /ΕΕΕΚ Κορδελιού
Το περιεχόμενο του μαθήματος με βοήθησε κυρίως να αποκτήσω πιο συγκεκριμένες γνώσεις και ανανεωμένες σχετικά με τον τουρισμό και τον ρόλο του στην ανάπτυξη των περιφερειών, θέμα το οποίο με αφορά και σχετίζεται άμεσα με την ιδιότητα μου ως πολιτικός επιστήμονας. Σχετικά με την εργασία μου στο JRC, ερευνητικό κέντρο της Ευρωπαϊκής Ένωσης, είναι σχετικό γιατί πραγματοποιούνται μελέτες για ανανεώσιμες πηγές ενέργειας και τρόπους που θα ενισχυθεί ένα πιο βιώσιμο ευρωπαϊκό μοντέλο, αν και η εργασία μου δεν είναι στο επιστημονικό-ερευνητικό κομμάτι. Θεωρώ σημαντικές τις διαστάσεις που αφορούν πολιτικές προτάσεις, μέσα από συγκεκριμένα παραδείγματα για την ανάπτυξη του τουρισμού σε αρμονία με το φυσικό περιβάλλον και τον πολιτισμό. Χριστίνα Μοσκαχλαϊδη, Πολιτικός Επιστήμονας, JRC-European Commission
Oι σπουδές και οι επιμόρφωση σχετικά με τον τουρισμό αποτελούν ένα αντικείμενο ιδιαίτερα ενδιαφέρον, ειδικά για μια χώρα όπως η Ελλάδα, όπου η ανάπτυξη της στηρίζεται κατά ένα μεγάλο τμήμα στη βιομηχανία του τουρισμού. Η υιοθέτηση πρακτικών για την δημιουργία περισσότερο βιώσιμων τουριστικών μοντέλων, εκτός από την διαφύλαξη του φυσικού περιβάλλοντος και την αντιμετώπιση της κλιματικής αλλαγής οδηγεί στην αναγνώριση και προστασία της πραγματικής ομορφιάς του τόπου, είτε αυτή είναι πολιτιστική, πολιτισμική, φυσική, ή οιασήποτε άλλης μορφής. Στο πλαίσιο αυτό, και σχετικά με τον τομέα σπουδών μου και μελλοντικής εργασίας μου ως Μηχανικός Χωροταξίας και Ανάπτυξης, κρίνω την προώθηση του βιοτουρισμού ως βασικό μοχλό ανάπτυξης ενός τόπου. Ιωάννα Παπαχρήστου, Μεταπτυχιακή Φοιτήτρια, Μηχανικός Χωροταξίας και Ανάπτυξης, Universitat Politècnica de Catalunya (UPC), Ισπανία
Το περιεχόμενο του μαθήματος με βοήθησε να κατανοήσω καταρχάς τις νέες μορφές βιώσιμου τουρισμού που μπορούν να αναπτυχθούν στην Ελλάδα αλλά και παγκοσμίως. Τα οποία αποτελούν μέρος των συζητήσεων μας στις εκθέσεις, αλλά δυστυχώς σε λάθος βάσεις, λόγω της άγνοιας. Νομίζω ότι η μελέτη θα με βοηθήσει να γίνω καλύτερη στη δουλειά μου. Και αν τολμήσω να κάνω κάτι δικό μου θα είναι πάνω στις σωστές βάσεις του βιο-τουρισμού. Η πολιτιστική μας κληρονομιά αλλά και πλούτος των περιοχών φυσικού κάλλους είναι σημαντική διάσταση στην ανάπτυξη νέων μορφών τουρισμού. Τα παραδείγματα της διεθνούς προσπάθειας, κάποια εκ των οποίων γνώριζα, με μάγεψαν. Παράλληλα όμως μου έδωσαν την ελπίδα ότι κάποια στιγμή και στην Ελλάδα θα εκτιμήσουμε και θα αξιοποιήσουμε σωστά αυτά που η φύση απλόχερα μας προσέφερε. Και φυσικά η διάσταση, ότι μόνο μέσω της προστασίας του περιβάλλοντος και της πολιτισμικής μας κληρονομιάς μπορούμε να έχουμε ένα ελπιδοφόρο μέλλον για μια όχι απλώς βιώσιμη κοινωνία, αλλά μια υγιέστερη και ευτυχέστερη κοινωνία. Ελπίζω να κατάφερα να τα ενσωματώσω όλα τα παραπάνω στην εργασία μου. Μαρία Πανώρα, Φοιτήτρια, Υπάλληλος Τουριστικού Γραφείου

Το περιεχόμενο του μαθήματος συμβάλλει ως παράδειγμα για τις εναλλακτικές μορφές ανάπτυξης της υπαίθρου και για την εκπαίδευση του αγροτικού πληθυσμού στοιχεία που στα σημερινά οικονομικά δεδομένα της χώρας μας είναι βασικά ως μια πρόταση πράσινης ανάπτυξης και εξόδου από την σημερινή κρίση. Χρήστος Παναγούλης, Γεωπόνος
Το περιεχόμενο του μαθήματος είναι αξιόλογο και με βοήθησε να εμπλουτίσω τις γνώσεις μου. Να μάθω νέες έννοιες και να αξιολογήσω καλύτερα κάποιες καταστάσεις.. Μέσα από την εκπαιδευτική αυτή διαδικασία γίνεται εντονότερη η ανάγκη για τη δημιουργία μιας περισσότερο βιο κοινωνίας και η ενεργός ανάμιξη μας σε αυτή τη δράση. Δήμητρα Παχίδη, Φοιτήτρια Νοσηλευτικής Σχολής Πατρών και Νοσηλεύτρια στο 401 Στρατιωτικό Νοσοκομείο

Αυτή την περίοδο ολοκληρώνω τις μεταπτυχιακές μου σπουδές στον τομέα της προστασίας του περιβάλλοντος, και η συμμέτοχη μου στο συγκεκριμένο σεμινάριο με βοήθησε να διευρύνω τις γνώσεις μου σε περιβαλλοντικά θέματα. Παράλληλα μπορώ να κατανοήσω τη σημασία του περιβάλλοντος τη σημερινή εποχή και το πόσο άρρηκτα συνδεδεμένη είναι η έννοια του με κάθε τομέα της ζωής μας. Δήμητρα Παντιώρα, Γεωπόνος
Αν είχαμε κάνει αυτή την γνώση πράξη θα είχαμε λύσει το πρόβλημα της οικονομικής κρίσης που βασανίζει την χώρα μας, μια και ο τουρισμός είναι μια από λίγες πηγές εσόδων και θα είχαμε μειώσει και τον αριθμό της ανεργίας. Καταπληκτική δουλειά. Ελένη Πούλου, Δημ. υπάλληλος
Είμαι νομικός και αντικείμενο της εργασίας μου είναι οι νόμοι που από τη φύση τους «φιλοδοξούν να ρυθμίσουν καταναγκαστικά την ισορροπία της φυσικής ελευθερίας και της κοινωνικής συνύπαρξης στο κοινωνικά αποδεκτό επίπεδο της ηθικής ελευθερίας. Ειδικότερα οι νόμοι που αφρούν την προστασία του περιβάλλοντος ρυθμίζουν τις σχέσεις κράτους – πολίτη και είναι αντικείμενο του εθνικού δημόσιου δικαίου ή στη περιπτωση που απαιτείται διακρατική συνεργασία του Δημοσίου Δικαίου. Άλλωστε τα μνημειακά έργα των λαών αλλά και τα μνημεία της φύσης μεταφέρουν και αναδεικνύουν στους αιώνες τις αειφόρες, πανανθρώπινες αξίες και χρήζουν πανανθρώπινης μέριμνας και μετάληψης των αξιών αυτών σαν κοινής πανανθρώπινης κληρονόμιάς. Η παρακολούθηση του μαθήματος βιοτουρισμός μου έδωσε τη δυνατότητα να προσεγγίσω το Δημόσιο και Διεθνές Δίκαιο από μια ανάλογη προς τα παραπάνω ευρύτερη γωνία προσέγγισης, αφού πλέον συνειδητοποίησα ότι ο τουρισμός, με τη διευρυμένη έννοια του βιοτουρισμού, έχει την ανάλογα διευρυμένη αποστολή να καταστήσει τον άνθρωπο του κόσμου κοινωνό των πανανθρώπινων αυτών αξιών πέραν της αποστολής του για οικονομική ανάπτυξη. Μαρίνα Παρασχάκη, Νομικός

Το περιεχόμενο του μαθήματος με βοήθησε αρκετά ώστε να γνωρίσω και να εξοικειωθώ με έννοιες και όρους σχετικούς με την προστασία και σωστή διαχείριση του τουρισμού, έτσι ώστε να μιλάμε για βιοτουρισμό. Όλγα Παπαδοπούλου, Γεωγράφος, Υποψ. Διδάκτωρ Γεωγραφίας
Το περιεχόμενο του μαθήματος αυτού με βοήθησε στο να αποκτήσω μεγαλύτερη περιβαλλοντική ευαισθησία. Στο επάγγελμα του Πολιτικού Μηχανικού που θα ακολουθήσω θα προσπαθήσω να ενσωματώσω τις έννοιες της βιο –πόλης και της βιώσιμης διαχείρισης διότι η παρέμβαση του ανθρώπου με κάποιο τεχνικό έργο στο περιβάλλον μπορώ να έχει αρνητικές συνέπειες εάν δεν έχουν προηγηθεί οι κατάλληλες περιβαλλοντικές μελέτες. Τέλος, διεύρυνα τις επιλογές μου για απασχόληση σε ενδεχόμενες νέες πράσινες θέσεις εργασίας που μπορεί να δημιουργηθούν. Γεωργία Παναγιώτα Παναγούλια, Φοιτήτρια

Θεωρώ ότι είναι ένα πολύ σημαντικό μάθημα που βοηθάει να αλλάξει τον τρόπο σκέψης μας σχετικά με το περιβάλλον και τον τρόπο εκμετάλλευσής του από τον άνθρωπο. Ενημερώθηκα και για πράγματα που μου ήταν άγνωστα μέχρι τώρα. Παρασκευή Παπαγεωργίου, Ελεύθερος Επαγγελματίας
Με βοήθησε πολύ ως προς το τομέα της ενημέρωσης καθώς πολλά πράγματα μου ήταν άγνωστα. Μόνικα Παπανικολάου, Φοιτήτρια, Πανεπιστήμιο Αιγαίου
Ενδιαφέρον με πολλές πληροφορίες. Κωνσταντίνος Παπανικολάου, Απόφοιτος ΙΕΚ Μαγειρικής
Σαν οικονομολόγος-σύμβουλος επιχειρήσεων στα πλαίσια μακροοικονομικών προσεγγίσεων αντιμετώπιζα τον τουρισμό σαν ένα κλάδο του τριτογενούς τομέα της οικονομίας και ταυτόχρονα σαν μοχλό μακροοικονομικής ανάπτυξης, ενώ στα πλαίσια μικροοικονομικών προσεγγίσεων σαν πεδίο επενδύσεων και επιλογών σε επίπεδο management και marketing, διατυπωμένων σε λογιστικές καταγραφές. Όμως, με τις γνώσεις που απέκτησα μέσω του μαθήματος αυτού, θεωρώ πλέον ότι η ποιότητα ζωής και η κουλτούρα που εισάγει ο Βιοτουρισμός στο οικονομικό, κοινωνικό και πολιτιστικό γίγνεσθαι, είναι πολύ πιο σημαντικές και απαραίτητες μακροοικονομικές και μικροοικονομικές παράμετροι, ανεξάρτητα της δυνατότητας καταγραφής των επιδόσεων τους με τεχνοκρατικούς και γραφειοκρατικούς όρους ή διατυπώσεις-διαδικασίες. Μαρία Παρασχάκη, Σύμβουλος Διεθνών Επιχειρήσεων-Οικονομολόγος

Το μάθημα αυτό το βρήκα άκρως ενδιαφέρον και απόλυτα επίκαιρο, ιδίως σε μια χώρα σαν την Ελλάδα, όπου ο τουρισμός παίζει τόσο σημαντικό ρόλο. Στις ενότητες συναντάμε πολλές συμβουλές σε ατομικό επίπεδο, για την αλλαγή ορισμένων συνηθειών και επιλογών μας, καθώς και ενημέρωση με πολλές πληροφορίες για τα άτομα που απασχολούνται στο χώρο του τουρισμού, ώστε να προσφέρουν νέες, πιο σύγχρονες και «πιο πράσινες», πιο ποιοτικές υπηρεσίες· αλλά και οι τοπικές και κεντρικές αρχές θα πρέπει να παραδειγματιστούν από τις δράσεις άλλων χωρών ή να ενδιαφερθούν ακόμα περισσότερο για το σχεδιασμό και την ανάληψη δράσεων, αξιοποιώντας τους πόρους που υφίστανται και εκμεταλλευόμενοι τα πλεονεκτήματα του φυσικού περιβάλλοντος, οδηγώντας σε ακόμα μεγαλύτερη προώθηση και ανάπτυξη του βιοτουρισμού και επιτυγχάνοντας βιώσιμη ανάπτυξη για όλους. Χαράλαμπος Πέτσας, Ασκούμενος Δικηγόρος
Πολύ ενδιαφέρον το περιεχόμενο του μαθήματος και ειδικά τα κεφάλαια σχετικά με το κλιματικές αλλαγές - τουρισμός καθώς και αυτό της βιοποικιλότητας - βιοτουρισμού στην Ελλάδα. Λόγω της δουλειάς μου (λείπω αρκετά συχνά από την πόλη που κατοικώ) ο τρόπος διδασκαλίας, μέσω διαδικτύου, μου άρεσε καθώς δεν δεσμευόμουν για το πότε θα παρακολουθήσω τα μαθήματα. Συγχαρητήρια για την προσπάθεια ευαισθητοποίησής μας. Ανδρέας Παπαβλασόπουλος, Γεωπόνος

Οι πληροφορίες και η συγκεντρωμένη γνώση στις διαλέξεις που προηγήθηκαν συνέβαλε στην κατανόηση επί του αντικειμένου και έδωσε την αφορμή για περαιτέρω αναζήτηση επί των αιτιών και δραστηριοποίηση μέσω του επαγγελματικού μου αντικειμένου για την καταπολέμηση αυτών και εξεύρεση μεθόδων και εφαρμογών μέσω της επαγγελματικής δραστηριότητας του πολιτικού μηχανικού, οι οποίες εξυπηρετούν και ενισχύουν τις προσπάθειες προς της κατεύθυνση της βιοπολιτικής. Δόμνα Σιδηροπούλου, Πολιτικός Μηχανικός
Αν και το αντικείμενο διδασκαλίας μου (είμαι κοινωνιολόγος)διαφέρει από το εν λόγων σεμινάριο, ωστόσο μου χρησίμευσε πολύ καθώς ενημερώθηκα και εγώ για κάποια πράγματα που δεν ήξερα όπως για εναλλακτικές μορφές τουρισμού αλλά ενημέρωσα και τους μαθητές μου σχετικά με όλα όσα αφορούν το περιβάλλον και ποιες ενέργειες μπορούμε να κάνουμε ώστε να το προστατέψουμε. Πραγματικά οι πληροφορίες που άντλησα ήταν πολύ χρήσιμες και διάβασα πράγματα που δεν είχα ξανακούσει. Νικολέτα Σουπιώνη, Κοινωνιολόγος
Το περιεχόμενο του μαθήματος ελπίζω να με βοηθήσει ώστε να ενημερώσω, μέσω του συλλόγου, καλύτερα τους συμπατριώτες μου που κατά πλειοψηφία είναι αγρότες, αλλά και τον δήμο μας, ώστε όλοι μας να αλλάξουμε πορεία γρήγορα προς ένα καθαρότερο, υγιεινότερο και ποιοτικότερο περιβάλλον ώστε να αυξήσουμε το τουριστικό ρεύμα στην περιοχή μας. Μόνο έτσι θα αποκτήσει η ζωή μας ποιότητα και θα ανταπεξέλθουμε από την ύφεση στην οποία έχει περιπέσει η περιοχή μας. Ευχαριστώ. Κωνσταντίνος Στάμος, Πρόεδρος Περιβαλλοντικού & Πολιτιστικού Συλλόγου Κιάτου ΟΙΚΟΖΩΗ
Το περιεχόμενο του μαθήματος με βοήθησε στο να κατανοήσω απόλυτα την έννοια του βιοτουρισμού σε εθνικό και παγκόσμιο επίπεδο. Μέσω του βιοτουρισμού προστατεύονται τα φυσικά μνημεία παγκοσμίως και δημιουργούνται προοπτικές επιχειρηματικών δραστηριοτήτων καθώς προσελκύουν επισκέπτες. Επιπλέον προσφέρονται εναλλακτικές μορφές τουρισμού και οι άνθρωποι είναι κοντά στη φύση διασκεδάζοντας μέσα από δραστηριότητες που βελτιώνουν την ποιότητα ζωής τους. Σίγουρα θα αναφέρω όσο μελέτησα τόσο σε φιλικές συζητήσεις όσο και σε επίπεδο διδασκαλίας. Ειρήνη Τσιγάρα, Δημόσιες Σχέσεις και Επικοινωνία
Το μάθημα ήταν πολύ ενδιαφέρον, καθώς μιας και είμαι χημικός δεν είχα ποτέ την ευκαιρία να ασχοληθώ με θέματα που έχουν να κάνουν με τον τουρισμό, ένας τομέας στον οποίο η χώρα μας στηρίζει μεγάλο μέρος της οικονομίας της. Έμαθα τί είναι ο βιο-τουρισμός και πώς μπορεί να ενισχύσει την οικονομία μιας χώρας. Πώς οι κλιματικές αλλαγές επηρεάζουν τον τουρισμό. Γνώρισα έννοιες όπως περιβαλλοντικός τουρισμός, γεωτουρισμός, αστικός βιο-τουρισμός, αγροτουρισμός και πολιτιστικός τουρισμός. Είδα πώς οι υπόλοιπες χώρες του κόσμου διαχειρίζονται το θέμα του βιο-τουρισμού και τί δυνατότητες ανάπτυξής του υπάρχουν στην χώρα μας. Ελένη Τέλλα, Υποψήφια Διδάκτορας, Τμήμα Χημείας, Πανεπιστήμιο Πατρών
Σημαντικό το περιεχόμενο του μαθήματος. Μου μετέφερε στοιχεία όσον αφορά τις δυνατότητες ανάπτυξης του αειφόρου τουρισμού στην ηπειρωτική Ελλάδα βάσει στοιχείων και προϋποθέσεων που δεν έχει καταστεί δυνατόν να επιτευχθεί μέχρι τις μέρες μας. Η επιμόρφωση και η ευαισθητοποίηση είναι η ελπίδα όλων μας. Βασιλική Τσιώκου, Γεωπόνος
Το περιεχόμενο του μαθήματος « Βιοπολιτική - Τουρισμός - Ανάπτυξη» μου έδωσε την ευκαιρία να μελετήσω πολύτιμο υλικό που αφορά την πράσινη ανάπτυξη γενικότερα. Ο βιοτουρισμός δίνει ένα σημαντικό πλεονέκτημα στις δραστηριότητες που αναπτύσσονται σήμερα στην Ελλάδα και οι γνώσεις που αποκόμισα θα με βοηθήσουν και άμεσα στη δουλειά μου, καθώς αυτή την εποχή ασχολούμαστε με την ανάπτυξη μικρής τουριστικής μονάδας στο Νυμφαίο Φλώρινας, μια περιοχή η οποία στηρίζει την ανάπτυξή της σε όσα διδάχτηκα στα πλαίσια του μαθήματος αυτού. Ελένη Τσεχελίδου, Πολιτικός Μηχανικός, Θέρμη Κατασκευαστική

Στην παρούσα φάση το αντικείμενο της συγκεκριμένης διδακτικής ενότητας δε σχετίζεται άμεσα με τις επαγγελματικές μου δραστηριότητες. Ευελπιστώ, ωστόσο, να μου φανεί ιδιαίτερα χρήσιμο στο μέλλον. Θεοδοσία Τσιώνου, Οικονομολόγος

Ως σύμβουλος επιχειρήσεων που καλούμαστε να υποστηρίξουμε επιχειρήσεις με σκοπό την ανάπτυξη, οικονομική βελτίωση αλλά και χρηματοδότηση μέσων προγραμμάτων (πχ ΕΣΠΑ), έχουμε την ανάγκη να ενημερωνόμαστε πρώτα εμείς και κατόπιν να μεταφέρουμε τις γνώσεις μας στις επιχειρήσεις. Το περιεχόμενο των μαθημάτων βοήθησε αρκετά έτσι ώστε να αποκτήσουμε νέες ιδέες και να προσεγγίζουμε με πιο οικολογική συνείδηση κάποιες πρακτικές και ενέργειες μας. Όλες οι διαστάσεις για το πεδίο μας είναι σημαντικές και βρίσκουν πεδίο εφαρμογής αν όχι σε εμάς, σίγουρα στους πελάτες μας. Μπιρόλ Χούσογλου, Πτ. Ηλεκτρολόγος Μηχανικός, Σύμβουλος Επιχειρήσεων
Τόσο οι ιδέες όσο και τα παραδείγματα υλοποίησης αποτελούν πηγές έμπνευσης για μένα και μέσα για την αλλαγή του τρόπου σκέψης και προσαρμογής των καθημερινών συνηθειών μου. Θωμάς Χαρίσης, Ελεύθερος Επαγγελματίας
Το περιεχόμενο του συγκεκριμένου μαθήματος θεωρώ ότι βοηθάει στην εμβάθυνση των γνώσεων και πληροφοριών σχετικά με το ζήτημα του βιοτουρισμού σε όλες τις μορφές του, ειδικά την περίοδο που διανύουμε, όπου ο τουρισμός είναι παράγοντας στον οποίο πρέπει να δώσουμε μεγάλη σημασία. Το μάθημα περιλαμβάνει άμεσα και εύστοχα παραδείγματα. Οι γνώσεις αυτές με βοήθησαν να έχω μια πιο σφαιρική εικόνα των πραγμάτων και να τις μεταφέρω και σε άλλους. Σας ευχαριστώ που μου δώσατε την ευκαιρία να το παρακολουθήσω. Βασιλική Λιακόπουλου, Γεωπόνος
Είναι ένας τομέας για τον οποίο είχα μέχρι σήμερα πολύ μικρή ενημέρωση και γνώση και με βοήθησε σε μερική διαφοροποίηση της θεώρησης για τους τρόπους και τις μεθόδους μέσω των οποίων μπορούμε τελικά να έχουμε την επιθυμητή πρόοδο και κοινωνική ευημερία. Θεόδωρος Σιόγκας, Γεωπόνος, ΜΟΔ Α.Ε. Ε.Δ.Α. Περ. Δυτικής Μακεδονίας
Το αντικείμενο του μαθήματος «Βιοπολιτική – Τουρισμός – Ανάπτυξη» παρουσιάζει μεγάλο ενδιαφέρον ειδικά για κάποιον που διαμένει σε μια χώρα σαν την Ελλάδα και είναι προφανές ότι όλα αυτά μπορούν να εφαρμοστούν. Το επάγγελμα του Χημικού μηχανικού δεν είναι άμεσα συνδεδεμένο με αυτές τις εφαρμογές όμως σχετίζεται με τις επιπτώσεις της εφαρμογής τους και μη, όπως λόγου χάρη με την κλιματική αλλαγή. Είναι πάντα ενδιαφέρον και πολύ σημαντικό να εμπλουτίζονται οι γνώσεις σε ένα τόσο σημαντικό αντικείμενο το όποιο είναι πολύ πιθανό να αξιοποιήσει ένας Χημικός μηχανικός στην καριέρα του. Παναγιώτα-Μαρία Ελένη, Χημικός Μηχανικός, Υ.Δ.
Το περιεχόμενο της ενότητας Βιοπολιτική – Τουρισμός και Ανάπτυξη με βοήθησε να ενδυναμώσω και να εμπλουτίσω τις πεποιθήσεις μου για την προστασία του περιβάλλοντος και την βιώσιμη κοινωνική ανάπτυξη μέσα από αυτήν. Επίσης πολλά από τα στοιχεία που δίνονται για τους Παραολυμπιακούς Αγώνες αλλά και τα Special Olympics, με ώθησαν στην απόφασή μου να λάβω μέρος ως εθελοντής στα Special Olympics Athens 2011, γεγονός που μου προσέφερες γνώσεις για την εκπαίδευση των ατόμων με ειδικές ανάγκες του εξωτερικού τόσο σε γνωστικό επίπεδο όσο και σε αθλητικό. Αλέξανδρος Τσικολάτας, Εκπαιδευτικός
Σας συγχαίρω για την προσπάθειά σας αυτή! Σε 1ο επίπεδο με βοήθησε να ενημερωθώ εγώ προσωπικά, μια και με ενδιαφέρουν τα θέματα περιβάλλοντος. Σε 2ο επίπεδο, Δουλεύω χρόνια στο σχολείο, θέματα που έχουν να κάνουν με το περιβάλλον,  στα πλαίσια της Ευέλικτης Ζώνης, ενώ το συγκεντρωμένο υλικό με βοήθησε να οργανώσω την ύλη στους μαθητές, την ευαισθητοποίηση, τα αίτια τις αφορμές κ.τ.λ. καθώς με τη μέθοδο της ανατροφοδότησης τα παιδιά κατάφεραν και δημιούργησαν διάφορα  project σαν αποτέλεσμα των ερεθισμάτων που τους παρείχε η γνώση. Σταματία-Τίνα Μαντικού, Εκπαιδευτικός
Ως Κοινωνιολόγος και επαγγελματίας σύμβουλος κοινωνικής επιχειρηματικότητας το σεμινάριο αποτέλεσε για μένα μια εξαιρετική ευκαιρία για την μελέτη των διαστάσεων του βιοτουρισμού και προβληματισμό σχετικά με τις εφαρμοζόμενες πολιτικές μαζικού τουρισμού. Θεωρώ όλες τις διαστάσεις που εξετάστηκαν σημαντικές, με ιδιαίτερη προτίμηση στα θέματα του αγροτουρισμού και του περιβαλλοντικού τουρισμού. Άννα Ψωμά, Κοινωνιολόγος, M.A. (ελεύθερη επαγγελματίας)
Καταρχάς θέλω να σας ευχαριστήσω για την ευκαιρία που μας δώσατε να παρακολουθήσουμε τα μαθήματα αυτά. Η ύλη ήταν πολύ ενδιαφέρουσα. Στη δουλειά μου με βοήθησε έτσι ώστε να μπορώ να εκφέρω μια ισχυρή  γνώμη στο μέλλον όταν θα συζητήσουμε για κάποιο τουριστικό προορισμό. Αλλά πιστεύω ότι με βοήθησε πολύ ως άνθρωπο και από δω και περά να διαλέξω  τουριστικές κατευθύνσεις που θα μου προσφέρουν γνώση παράλληλα να προσφέρω και εγώ σε κάθε τόπο που θα επισκεφτώ και να συμβάλω στη προστασία του. Γκέστα Τζούφι, Ιδιωτικός Υπάλληλος
Το περιεχόμενο του μαθήματος «Βιοπολιτική - Τουρισμός - Ανάπτυξη» με βοήθησε στο να αποκτήσω μια πιο ολοκληρωμένη εικόνα για την ανάπτυξη μιας βιώσιμης μορφής τουρισμού και της στρατηγικής στην οποία αυτή θα πρέπει να βασίζεται. Η έννοια του βιοτουρισμού είναι πολυδιάστατη και σύνθετη. Τα οφέλη του είναι πολλαπλά και επιδρούν σε τοπικό, περιφερειακό αλλά και παγκόσμιο επίπεδο. Θεωρώ πολύ σημαντικές τις διαστάσεις ανάπτυξης του βιοτουρισμού που παρουσιάστηκαν στο πλαίσιο του μαθήματος, τόσο για τη χώρα μας όσο και διεθνώς. Μέρος αυτών των δυνατοτήτων παρουσιάζονται και συζητούνται σε κάθε ευκαιρία στις εργαστηριακές ασκήσεις του μαθήματος «Εφαρμοσμένη Δασοκομική» που διδάσκω, ειδικότερα στις μελέτες περιπτώσεων που σχετίζονται με την ανάπτυξη και διαχείριση συγκεκριμένων ορεινών περιοχών της Ελλάδας. Αθηνά Καβράκη, Δασοπόνος – MBA Εργαστηριακός Συνεργάτης στο Τμήμα Δασοπονίας & Διαχείρισης Φυσικού Περιβάλλοντος Καρδίτσας – ΤΕΙ Λάρισας
Μου άρεσε πάρα πολύ όλη η ύλη του μαθήματος, ήταν πολύ ενδιαφέρουσες όλες οι ενότητες. Οι πληροφορίες σχετικά με την αεροναυπηγική βιομηχανία μου έδωσαν πολλές γνώσεις που σχετίζονται με το επάγγελμα μου και είναι πολύ χρήσιμες. Δεν μπορώ να διαχωρίσω κάτι, όλα τα είδη του βιοτουρισμού είναι εξίσου σημαντικά. Βάγια Δαγκλή, Γεωπόνος, Μετεωρολόγος – Παρατηρητής, Εθνική Μετεωρολογική Υπηρεσία (ΕΜΥ)

Η βιοπολιτική και ο τουρισμός μπορούν να συνεισφέρουν σημαντικά στην οικονομική και κοινωνική ευημερία όπως επίσης μπορεί να συμβάλλουν στην αντιμετώπιση της κλιματικής αλλαγής, που είναι άμεσα συνδεδεμένη με το επάγγελμα του Χημικού Μηχανικού. Η παρακολούθηση του συγκεκριμένου μαθήματος μου προσέφερε σημαντική γνώση την οποία θα μπορούσα να χρησιμοποιήσω στην πορεία της επαγγελματικής μου σταδιοδρομίας. Βασιλική Οικονομοπούλου, Χημικός Μηχανικός, ΕΜΠ

Πολύ καλό διδακτικό υλικό! Δήμητρα Καφφέ, Μηχανικός Περιβάλλοντος
Θα με βοηθήσει στην καλύτερη αξιολόγηση έργων που εντάσσονται στα Κοινοτικά Πλαίσια Στήριξης. Δημήτριος Μουλούδης, Γεωπόνος, Ενδιάμεση Διαχειριστική Αρχή ΑΜΘ
Εργάζομαι ως ελεύθερος επαγγελματίας- μελετητής. Ασχολούμαι με εκπονήσεις μελετών συστημάτων ποιότητας, αγροτουρισμού  και περιβαλλοντικών μελετών. Ως εκ τούτου το αντικείμενο εκπαίδευσης έχει μεγάλη συνάφεια με την ενασχόληση μου και εμπλουτίζει το γνωστικό αντικείμενο μου. Η εργασία μου απαιτεί ακανόνιστα ωράρια και συχνές μετακινήσεις. Με τη βοήθεια του συγκεκριμένου τρόπου διδασκαλίας κερδίζεται πολύτιμος χρόνος και μειώνεται το κόστος από άσκοπες μετακινήσεις. Δίνεται η δυνατότητα  να προσαρμόσω τα μαθήματά και να δημιουργήσω ένα πρόγραμμα που να καλύπτει τις ανάγκες μου, καθώς και να παρακολουθώ το μάθημα από παντού και όποτε θέλω. Το εκπαιδευτικό υλικό είναι πάντα και από παντού προσβάσιμο. Μου δόθηκε  έτσι η δυνατότητα να παρακολουθήσω εύκολα και χωρίς κόστος, θέματα που αφορούν άμεσα το επάγγελμα μου, αλλά και γενικότερα την εκπαίδευση μου ως άνθρωπο. Κλεονίκη Πήλιου, Γεωπόνος

Ένα τμήμα της εργασίας μου αφορά και τον τουρισμό. Με βοήθησε να κατανοήσω που χωλαίνει η επιχείρηση στο να αναπτυχθεί με πράσινες μεθόδους και μου έδωσε όλα τα απαιτούμενα εφόδια ώστε να μπορέσω να εφαρμόσω σε αρκετούς τομείς πράσινες μεθόδους ανάπτυξης. Θεόδωρος Βλάχος, Εργαζόμενος

Απέκτησα γνώσεις που μέχρι στιγμής δεν κατείχα!!! Νικόλαος Αβδελίδης, Βιοκαλλιεργητής
Εξαιρετικά σημαντική θεωρώ την ύπαρξη Εθνικών Πάρκων Ειρήνης, καθώς σε αυτά δεν υπάρχουν σύνορα, πολιτικές διαφορές ή κοινωνικές ανισότητες. Μέσα από τα πάρκα αυτά, μπορούμε να αναπτύξουμε τη διαυγή σκέψη και την παγκόσμια συνεργασία για το περιβάλλον. Επίσης, υψίστης σημασίας είναι η εκπαίδευση των παιδιών αλλά και των ενηλίκων (πχ αγρότες, ξεναγοί, ντόπιοι κλπ) για τη σημασία της προστασίας του περιβάλλοντος και της σωστής και αποδοτικής διαχείρισής του. Επιπλέον, η διεθνής πολιτική διαδραματίζει εξαιρετικά σημαντικό ρόλο στην προώθηση του βιο-τουρισμού και θα πρέπει όλα τα κράτη να δεσμεύονται από διεθνής νομοθεσίες – συνθήκες, να επιβραβεύονται όταν πρωτοπορούν και να προωθούν στους πολίτες την ιδέα του βιοτουρισμού. Αντίστοιχα στην εργασία μου (Τεχνική Υποστήριξη χημικών και δομικών υλικών), η υποστήριξη φιλικών προς το περιβάλλον υλικών που είναι πιστοποιημένα με όλες τις απαραίτητες αλλά και ακόμα και τις προαιρετικές πιστοποιήσεις, αποτελεί ένα πλεόνασμα έναντι εκείνων των εταιριών που δεν έχουν προχωρήσει σε ανάλογες συμμορφώσεις. Επίσης, μέσα από το μάθημα ανακάλυψα ακόμα και για την Ελλάδα μέρη τα οποία δεν ήξερα πως μπορούν να προωθήσουν το βιοτουρισμό και ελπίζω πως με τις σωστές πρακτικές και πολιτικές η χώρα μας μπορεί να γνωρίσει εξαιρετικά πρωτότυπο και μοναδικό βιοτουρισμό. Παρασκευή Αγγελετοπούλου, Μηχανικός Μεταλλείων-Μεταλλουργών
Αν και φοιτήτρια της Επιστήμης Υπολογιστών, ένας τελείως διαφορετικός τομέας σε σχέση με το αντικείμενο της Βιοπολιτικής,  πάντα είχα την επιθυμία να ενημερώνομαι και να προβληματίζομαι σε σχέση με τα περιβαλλοντικά ζητήματα. Η φυσιολατρική μου πλευρά θεωρώ ότι θα πρέπει να εκφρασθεί με κάποιον τρόπο μέσα από το αντικείμενο με το οποίο ασχολούμαι. Τα μαθήματα, που παρακολουθώ με βοήθησαν να αντιληφθώ ποιοι είναι οι κύριοι άξονες γύρω από τους οποίους κινητοποιούνται οι σημερινές προσπάθειες στον τομέα βιο-τουρισμού και του πράσινου μισθού και να εντοπίσω ποια είναι τα σημεία εκείνα στα οποία η Πληροφορική θα μπορούσε να προσφέρει.  Ιδίως, στην εποχή μας με την όλο και μεγαλύτερη καταπάτηση του περιβάλλοντος, θεωρώ ότι οι τεχνολογικοί τομείς θα πρέπει να  συνεργαστούν με βιολόγους και άλλους επιστήμονες και να στρέψουν την έρευνα τους σε σχετικά θέματα. Βέβαια, έχει ήδη αναπτυχθεί ο κλάδος του “Green Computing”, αλλά θεωρώ ότι υπάρχουν και άλλες πολύ περισσότερες δυνατότητες για τη συμβολή της Πληροφορικής στον τομέα του περιβάλλοντος και ιδίως του βιο-τουρισμού. Επιπλέον, μία ιδέα την οποία προσπαθώ και θα ήθελα να υλοποιήσω στο μέλλον συνειδητοποίησα διαβάζοντας το μάθημα, ότι υπάρχει ήδη σαν έννοια. Η ιδέα της αστικής γεωργίας σε μία ελαφρώς αλλαγμένη μορφή,  θεωρώ ότι έχει πολλές προοπτικές στην Ελλάδα και το γεγονός ότι διάβασα για παρόμοια κινήματα στο Βερολίνο, στην Αγγλία καις τις ΗΠΑ μου δημιούργησαν επιπλέον κίνητρα και μου έδωσαν νέες πηγές για την έρευνα μου. Χριστίνα Λατζάκη, Μεταπτυχιακή Φοιτήτρια, Πανεπιστήμιο Κρήτης
Ως ηλεκτρολόγος μηχανικός θεώρησα πολύ ενδιαφέρον τον τομέα του αστικού βιοτουρισμού – δημιουργία πράσινων στεγών και οροφών- καθώς επίσης και των «πράσινων» ξενοδοχείων. Οι γνώσεις που αποκόμισα πιστεύω πως όχι μόνο θα με κάνουν πιο ανταγωνιστικό και αποδοτικό στην εργασία μου αλλά μου έδωσαν κίνητρα και ανάγκη για περαιτέρω εκπαίδευση πάνω σε όλο το φάσμα της πράσινης ανάπτυξης. Κωνσταντίνος Μαχιάς, Ηλεκτρολόγος Μηχανικός Τ.Ε.
Συγχαρητήρια για την προσπάθεια ευαισθητοποίησής μας και ευχαριστώ για την ευκαιρία να γνωρίσω όλα αυτά τα εξαιρετικά ενδιαφέροντα αντικείμενα. Στέλλα Μώκιου, Γεωπόνος
Στη σημερινή κοινωνία θεωρώ απαραίτητη την πολύπλευρη ενημέρωση σε θέματα που αφορούν στο περιβάλλον. Η κατάσταση ολοένα και χειροτερεύει και πρέπει όλοι να ευαισθητοποιηθούμε. Δυστυχώς, αυτή την περίοδο είμαι άνεργη, οπότε δεν μπόρεσα να ενσωματώσω τις γνώσεις μου στη δουλειά μου. Όμως, πάντα ήμουν αρκετά ευαισθητοποιημένη με τέτοια θέματα, και προσπαθούσα να αφυπνίσω όσο μπορώ το συγγενικό και φιλικό μου περιβάλλον. Πλέον, το κάνω αυτό με ακόμη μεγαλύτερη έμφαση, στηριζόμενη στις πληροφορίες που έχω λάβει από το συγκεκριμένο πρόγραμμα. Αλεξάνδρα Αγγελική Πανάρετου, Μεταπτυχιακή Φοιτήτρια Πληροφορικής
Η ενημέρωση–εκπαίδευση στις μέρες μας φαντάζει εύκολη αλλά δυστυχώς είναι δύσκολη, γιατί συνήθως γίνεται αποσπασματικά και όχι ολοκληρωμένα. Βασιζόμενοι στο γνωμικό «η ημιμάθεια είναι χειρότερη από την αμάθεια» εύκολα μπορούμε να αναλογιστούμε πόσο σημαντική ήταν η ύλη των μαθημάτων της Βιοπολιτικής – Τουρισμός - Ανάπτυξη. Σωστά γραμμένη, αναλυτικότατη, τεκμηριωμένη με πλούσια βιβλιογραφία  και χαρακτηριστικά παραδείγματα, αποτυπώνει με σαφήνεια και πλήρως την παγκόσμια σκληρή πραγματικότητα. Τόσο ως ελεύθερος επαγγελματίας (γεωπόνος μελετητής – περιβαλλοντολόγος) όσο και ως εκπαιδευτικός (σεμινάρια επιμόρφωσης σε αγρότες και ανέργους) όλα τα κεφάλαια θα αποτελέσουν ένα πολύτιμο εργαλείο για τη διατύπωση συμβουλών αλλά και διδασκαλίας. Ιδιαίτερη σημασίας αποτελούν όλες οι αναφορές που έχουν να κάνουν με τη γεωργία – δασοκομία. Οι γνώσεις που απέκτησα θα αποτελούν γνώμονα για τις συμβουλές και την καθοδήγηση των πελατών μου, προσπαθώντας να ελαχιστοποιήσω όσο το δυνατό περισσότερο τον κίνδυνο μόλυνσης του περιβάλλοντος, προτείνοντας παράλληλα εναλλακτικά «πράσινες λύσεις». Παναγιώτης Παρασκευόπουλος, Γεωπόνος MSc

Η παρακολούθηση ενός τέτοιου μαθήματος σίγουρα με βοήθησε στη διεύρυνση των οριζόντων μου πάνω στη περιβαλλοντική ανάπτυξη της κοινωνίας, χρησιμοποιώντας το περιβάλλον ως σύμμαχό της. Σίγουρα μέσα σε αυτά τα κείμενα βρήκα ιδέες που θα μπορούσα να χρησιμοποιήσω για ένα επιχειρηματικό σχέδιο με βιοπολιτικές διαστάσεις. Γεωργία Αντωνίου, Φοιτήτρια

